Στα 3,3 δισ. ευρώ τα έσοδα του ομίλου Viohalco το 2012\nΗ συμμετοχική εταιρεία Viohalco είναι η μητρική εταιρεία της βιομηχανίας αλουμινίου ΕΛΒΑΛ, της βιομηχανίας σιδήρου - χάλυβα Σιδενόρ και της βιομηχανίας χαλκού Χαλκόρ, που με τη σειρά τους ελέγχουν άλλες βιομηχανικές και εμπορικές επιχειρήσεις και συνθέτουν αυτοτελείς ομίλους.\nΥπό τον έλεγχο της Viohalco βρίσκονται, άμεσα ή έμμεσα, περίπου 80 επιχειρήσεις εντός και εκτός της χώρας.\nΤομέας αλουμινίου, 2012\nΤο 2012 οι επενδυτικές δαπάνες ανήλθαν σε 29 εκατ. ευρώ για την εταιρεία ΕΛΒΑΛ και σε 46,2 εκατ. ευρώ για τον όμιλο ΕΛΒΑΛ.\nΣτο εργοστάσιο Οινοφύτων τα τελευταία χρόνια υλοποιούνται συνεχώς επενδυτικά προγράμματα για αύξηση της παραγωγικής δυναμικότητας, βελτίωση της ποιότητας και αύξηση της παραγωγικότητας. Ήδη υλοποιείται επένδυση για την αύξηση της δυναμικότητας παραγωγής πλακών αλουμινίου μεγάλου μήκους και την εγκατάσταση συνεχών χυτεύσεων για την παραγωγή ρόλων αλουμινίου, απευθείας από χύτευση.\nΣτις διεθνείς αγορές επικράτησε σταθερότητα κατά τη διάρκεια του 2012 και οι πωλήσεις προς το εξωτερικό αυξήθηκαν, με χαμηλότερες τιμές, σε σχέση με το 2011. Αντίθετα, η εγχώρια αγορά, λόγω της εντατικοποίησης της οικονομικής κρίσης, συρρικνώθηκε ακόμη περισσότερο.\nΟ ενοποιημένος όγκος των πωλήσεων του ομίλου ΕΛΒΑΛ, προσέγγισε τους 332 χιλ. τόνους και ο ενοποιημένος κύκλος εργασιών ανήλθε στα 1.063,8 εκατ. ευρώ, περίπου στα ίδια επίπεδα με του 2011. Τα ενοποιημένα κέρδη προ φόρων, τόκων και αποσβέσεων (ΕΒΙΤDA) ανήλθαν στα 80,2 εκατ. ευρώ, σημειώνοντας οριακή μείωση της τάξης του 2,7%, οι χρηματοοικονομικές δαπάνες αυξημένες κατά 1,75% ανήλθαν σε 18,6 εκατ. ευρώ και τελικά τα κέρδη προ φόρων ανήλθαν στα 22,6 εκατ. ευρώ, οριακά μειωμένα. Τέλος, τα ενοποιημένα κέρδη μετά από φόρους και δικαιώματα μειοψηφίας διαμορφώθηκαν στα 21,7 εκατ. ευρώ, έναντι 17,4 εκατ. ευρώ το 2011.\nΟι διεθνείς πωλήσεις του ομίλου ΕΛΒΑΛ, εκτός της Ελλάδας, το 2012 κάλυψαν περισσότερες από 80 χώρες, με κυριότερες τη Γερμανία, την Ιταλία, τη Γαλλία, την Πολωνία, τη Ολλανδία, το Ηνωμένο Βασίλειο, την Τουρκία και τις ΗΠΑ, όπου κατευθύνεται το 60% περίπου των πωλήσεων.\nΗ μέση τιμή του πρωτογενούς αλουμινίου κυμάνθηκε στα 1.569 ευρώ ανά τόνο έναντι των 1.719 ευρώ το 2011, χωρίς να παρουσιάσει ιδιαίτερες διακυμάνσεις. Η ισοτιμία ευρώ-δολαρίου κυμάνθηκε από 1,2085 έως 1,3454 και η μέση ισοτιμία ανήλθε σε 1,2848 δολάρια ανά ευρώ.\nΤέλος, η δεινή οικονομική κατάσταση στην Ελλάδα οδήγησε σε στενότητα ρευστού και αύξησε σημαντικά το κόστος δανεισμού.\nΚατά το 2013 θα ολοκληρωθούν τα επενδυτικά προγράμματα πού είναι σε εξέλιξη και θα οδηγήσουν σε περαιτέρω αύξηση της δυναμικότητας και τη βελτίωση του κόστους παραγωγής, με σκοπό την ενίσχυση της ανταγωνιστικότητας και την αύξηση των μεριδίων αγοράς στις διεθνείς αγορές.\nΤομέας του χάλυβα, 2012\nΚατά το 2012 ο όμιλος Σιδενόρ, υλοποιώντας το επενδυτικό του πρόγραμμα πραγματοποίησε επενδύσεις ύψους 25 εκατ. ευρώ.\nΤο επενδυτικό πρόγραμμα του ομίλου Σιδενόρ εντάσσεται στο πλαίσιο της γενικότερης στρατηγικής για περαιτέρω βελτίωση της αποδοτικότητας των παραγωγικών μονάδων, ενίσχυση της ασφάλειας της εργασίας και αειφόρο ανάπτυξη.\nΟι εταιρείες Σιδενόρ και ΔΕΠΑΛ, θυγατρική της πρώτης κατά 100%, στις 31 Οκτωβρίου 2012 αποφάσισαν την απόσχιση και εισφορά του βιομηχανικού κλάδου της πρώτης, με αντικείμενο την μεταποίηση παλαιοσιδήρου και την εξ αυτού παραγωγή επιμήκων προϊόντων σιδήρου και χάλυβα, στη ΔΕΠΑΛ, με βάση λογιστική κατάσταση μετασχηματισμού με ημερομηνία 31 Οκτωβρίου 2012.\nΟι αρνητικές οικονομικές συνθήκες πού συνεχίζουν να επικρατούν στην Ελλάδα, σε συνδυασμό με την επιβράδυνση της ανάπτυξης τόσο στην Κεντρική Ευρώπη όσο και στα Βαλκάνια, συνετέλεσαν στην περαιτέρω επιβάρυνση των οικονομικών αποτελεσμάτων του ομίλου Σιδενόρ.\nΩστόσο τα συνεχιζόμενα θετικά αποτελέσματα της θυγατρικής εταιρείας Σωληνουργεία Κορίνθου, που δραστηριοποιείται σχεδόν αποκλειστικά σε διεθνές περιβάλλον, αντισταθμίζουν τις επιδόσεις του ομίλου, ενώ ενισχύουν την προσπάθειά του για περαιτέρω ενίσχυση της εξωστρέφειας και αύξηση των εξαγωγών του.\nΟι ενοποιημένες πωλήσεις της Σιδενόρ ανήλθαν το 2012 σε 1.047 εκατ. ευρώ έναντι 1.247 εκατ. ευρώ το 2011, παρουσιάζοντας μείωση 16%. Τα αποτελέσματα προ φόρων ανήλθαν σε ζημιές 76 εκατ. ευρώ έναντι ζημιών 59 εκατ. ευρώ το 2011, ενώ τα αποτελέσματα προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA) διαμορφώθηκαν στα 27 εκατ. ευρώ έναντι 35 εκατ. ευρώ το 2011. Τέλος, το ενοποιημένο αποτέλεσμα μετά από φόρους και δικαιώματα μειοψηφίας διαμορφώθηκε σε ζημιές 67 εκατ. ευρώ έναντι ζημιών 49 εκατ. ευρώ το 2011.\nΤα έξοδα διοικητικής λειτουργίας και διάθεσης του ομίλου Σιδενόρ ανήλθαν κατά τη διάρκεια της χρήσης 2012 σε 109 εκατ. ευρώ έναντι 125 εκατ. ευρώ το 2011, ενώ τα χρηματοοικονομικά αποτελέσματα ανήλθαν σε 38 εκατ. ευρώ έναντι 34 εκατ. ευρώ το 2011.\nΌσον αφορά την εταιρεία Σιδενόρ, ο κύκλος εργασιών ανήλθε σε 217 εκατ. ευρώ έναντι 277 εκατ. ευρώ το 2011. Το αποτέλεσμα μετά φόρων ανήλθε σε ζημιές 26 εκατ. ευρώ και δεν περιέχει το αποτέλεσμα της περιόδου 1.11-31.12.2012 του κλάδου που εισφέρθηκε στην πρώην ΔΕΠΑΛ και νυν Σιδενόρ Βιομηχανική Χάλυβα, που ήταν ζημιές 4,6 εκατ. ευρώ έναντι ζημιών 26 εκατ. ευρώ το 2011.\nΠρωταρχικός στόχος του ομίλου Σιδενόρ είναι η ενίσχυση της ανταγωνιστικότητάς του με τον περιορισμό του κόστους λειτουργίας του, η μείωση του κεφαλαίου κίνησης, καθώς και η επέκταση των δραστηριοτήτων του σε νέες αγορές.\nΤομέας του χαλκού, 2012\nΤο 2012 ο όμιλος Χαλκόρ πραγματοποίησε συνολικές επενδύσεις ύψους 23,8 εκατ. ευρώ περίπου, εκ των οποίων ποσό 14,5 εκατ. ευρώ περίπου αφορούσε τον όμιλο της ελεγχόμενης εταιρείας Ελληνικά Καλώδια, στο πλαίσιο της έναρξης επενδυτικού προγράμματος με κύριο στόχο την παραγωγή υποβρύχιων καλωδίων. Αντίστοιχα, 3,2 εκατ. ευρώ αφορούσαν την αναβάθμιση των παραγωγικών εγκαταστάσεων της μητρικής εταιρείας Χαλκόρ και της θυγατρικής Fitco στα Οινόφυτα, με επίκεντρο κυρίως το σωληνουργείο. Τέλος, 6,1 εκατ. ευρώ αφορούσαν τη βελτίωση της παραγωγικότητας, την παραγωγή προϊόντων υψηλής προστιθέμενης αξίας και την αύξηση της παραγωγικής δυναμικότητας της ελεγχόμενης εταιρείας Sofia Med στη Βουλγαρία.\nΠαρά τις δυσμενείς συνθήκες που επικράτησαν κατά τη διάρκεια του 2012 και, πιο συγκεκριμένα, την επιβράδυνση της ανάπτυξης στην Ευρώπη και τη συνεχή επιδείνωση της εσωτερικής αγοράς, ο όμιλος Χαλκόρ πέτυχε αύξηση του όγκου των πωλήσεών του. Η βιομηχανική παραγωγή παρουσίασε τάσεις συρρίκνωσης στην Ευρώπη, με εξαίρεση τη Γερμανία, ενώ αντίθετα στις ΗΠΑ έδειξε σημάδια βελτίωσης, κάτι που ο όμιλος εκμεταλλεύθηκε κατάλληλα, αυξάνοντας την παρουσία του. Παράλληλα, η κατασκευαστική δραστηριότητα εξακολουθεί να χαρακτηρίζεται ασθενική, ιδιαίτερα στη Νότια Ευρώπη, ενώ στην Ελλάδα σημειώθηκε περαιτέρω συρρίκνωση και βρισκόμαστε πια στο χαμηλότερο επίπεδο των τελευταίων τουλάχιστον σαράντα ετών.\nΣε αυτό το δύσκολο περιβάλλον, ο όμιλος Χαλκόρ κατάφερε να αυξήσει τον όγκο πωλήσεων, διατηρώντας ή αυξάνοντας μερίδια αγοράς στην πλειονότητα των αγορών όπου δραστηριοποιείται.\nΟ ενοποιημένος κύκλος εργασιών το 2012, σημειώνοντας αύξηση της τάξεως του 1%, διαμορφώθηκε σε 1.259,3 εκατ. ευρώ έναντι 1.249,3 εκατ. ευρώ το 2011. Η άνοδος αυτή οφείλεται στην αύξηση του συνολικού όγκου πωλήσεων κατά 5%, που επιτεύχθηκε σε συνθήκες μείωσης των μέσων τιμών των μετάλλων, συγκριτικά με το προηγούμενο έτος. Οι τιμές των μετάλλων μειώθηκαν ελαφρώς το 2012, μετά από τρεις συνεχόμενες χρονιές ανόδου, επηρεαζόμενες κυρίως από το δυσχερές μακροοικονομικό περιβάλλον, ειδικά στις αναπτυγμένες αγορές, αλλά και από τη ρευστότητα στις διεθνείς χρηματαγορές. Έτσι, η μέση τιμή του χαλκού ήταν χαμηλότερη κατά 2,3% και διαμορφώθηκε σε 6.181 ευρώ ανά τόνο έναντι 6.327 ευρώ ανά τόνο, ενώ αντίθετα η μέση τιμή του ψευδαργύρου ήταν χαμηλότερη κατά 3,8% και διαμορφώθηκε σε 1.513 ευρώ ανά τόνο έναντι 1.573 ευρώ ανά τόνο.\nΤα ενοποιημένα μικτά κέρδη σημείωσαν πτώση κατά 29,7% και ανήλθαν σε 44,4 εκατ. ευρώ έναντι 63,2 εκατ. ευρώ το 2011. Τα ενοποιημένα κέρδη προ φόρων, τόκων και αποσβέσεων (EBITDA) διαμορφώθηκαν το 2012 σε 34,3 εκατ. ευρώ έναντι 49,2 εκατ. ευρώ την προηγούμενη χρονιά, σημειώνοντας μείωση κατά 30,3%, ενώ τα αποτελέσματα προ φόρων και τόκων (ΕΒΙΤ) διαμορφώθηκαν σε κέρδη 8,7 εκατ. ευρώ έναντι κερδών 23,2 εκατ. ευρώ την προηγούμενη χρήση. Τα ενοποιημένα αποτελέσματα προ φόρων ανήλθαν το 2012 σε ζημιές 31 εκατ. ευρώ έναντι ζημιών 11,4 εκατ. ευρώ το 2011. Τέλος, οι ζημιές μετά από φόρους και δικαιώματα μειοψηφίας ανήλθαν σε 26 εκατ. ευρώ έναντι ζημιών 15,6 εκατ. ευρώ το 2011.\nΗ μεταβλητότητα και οι προκλήσεις στο μακροοικονομικό περιβάλλον διατηρήθηκαν και στο τέταρτο τρίμηνο του 2012, με τις οικονομίες της Ευρωζώνης να εμφανίζουν περαιτέρω επιβράδυνση και την Ελλάδα να εισέρχεται σε βαθύτερη ύφεση. Η βιομηχανική παραγωγή στην Ευρώπη κατέγραψε για τρίτο συνεχόμενο τρίμηνο αρνητικό πρόσημο στο ρυθμό ανάπτυξης. Η ζήτηση για προϊόντα εγκαταστάσεων εξακολούθησε να κινείται σε αρνητικά επίπεδα καθώς ο κατασκευαστικός κλάδος έχει επηρεαστεί περισσότερο από οποιονδήποτε άλλο. Όσον αφορά τα καλώδια, η γενική έλλειψη ρευστότητας έχει οδηγήσει σε αναβολή αρκετών επενδυτικών σχεδίων, κυρίως στον κλάδο της ενέργειας. Επιπλέον, ο κλάδος των καλωδίων επηρεάστηκε αρνητικά από τα αυξημένα σταθερά κόστη, λόγω της ενσωμάτωσης της εταιρείας καλωδίων Fulgor και των δαπανών αναδιοργάνωσης και βελτιστοποίησης των παραγωγικών της διαδικασιών.\nΑντίθετα, παρά το γεγονός ότι η ζήτηση για βιομηχανικά προϊόντα ήταν πτωτική στις βασικές ευρωπαϊκές αγορές, ο όμιλος αύξησε σημαντικά τον όγκο πωλήσεων και κέρδισε μεγαλύτερα μερίδια αγοράς. Ειδικότερα, η αύξηση των πωλήσεων και η βελτίωση των περιθωρίων στους χαλκοσωλήνες για βιομηχανική χρήση (ψύξη, κλιματισμός και λοιπές βιομηχανικές εφαρμογές) και στη βιομηχανική έλαση και διέλαση (για ηλεκτρολογικές και μηχανολογικές εφαρμογές) μετρίασε τις επιπτώσεις της επιβράδυνσης των αγορών όπου ο όμιλος δραστηριοποιείται. Τέλος, η κερδοφορία επηρεάστηκε αρνητικά και από το υψηλότερο χρηματοοικονομικό κόστος, ως απόρροια του αυξημένου δανεισμού, λόγω των επιπλέον αναγκών σε κεφάλαια κίνησης και του αυξημένου κόστους χρηματοδότησης.\nΜεγάλη σημασία είχε για τον όμιλο Χαλκόρ και η περαιτέρω μείωση του κεφαλαίου κίνησης, κυρίως μέσω της βέλτιστης διαχείρισης των αποθεμάτων, της συγκρατημένης πιστωτικής πολιτικής και της επέκτασης στους όρους πληρωμής των προμηθευτών. Κατάφερε και πέτυχε για δεύτερη συνεχόμενη χρονιά θετικές ταμειακές ροές από λειτουργικές δραστηριότητες, ύψους 14,9 εκατ. ευρώ, έναντι θετικών λειτουργικών χρηματοροών 48,5 εκατ. ευρώ το 2011. Επίσης, ο συνολικός καθαρός δανεισμός του ομίλου αυξήθηκε οριακά σε 487 εκατ. ευρώ, από 483 εκατ. ευρώ την προηγούμενη, χρήση ως αποτέλεσμα της χρηματοδότησης του επιπλέον κεφαλαίου κίνησης, λόγω αυξημένου όγκου πωλήσεων.\nΛοιποί τομείς, 2012\nΟ όμιλος Viohalco, εκτός των καθαρά βιομηχανικών ακινήτων των εταιρειών, επιδιώκει την καλύτερη δυνατή απόδοση των αστικών ακινήτων που κατέχει, εν μέσω της εντεινόμενης οικονομικής κρίσης πού χαρακτηρίζει την εγχώρια αγορά, με στόχο την ενίσχυση των εσόδων του, μέσω μισθώσεων σε τρίτους.\nΉδη είναι σε λειτουργία το εμπορικό κέντρο River West, στο ακίνητο εμπορικού συγκροτήματος επί της Λ. Κηφισού - Αιγάλεω, μέρος του οποίου είναι μισθωμένο στο ΙΚΕΑ.\nΕπιδόσεις του ομίλου, 2012\nΟι χαμηλοί ρυθμοί ανάπτυξης σε ισχυρές οικονομίες της Ευρώπης και της Αμερικής και η συνεχιζόμενη ύφεση της ελληνικής οικονομίας, που συνοδεύτηκε από την αύξηση του χρηματοδοτικού και του ενεργειακού κόστους, χαρακτήρισαν το 2012.\nΣτο δυσχερές αυτό οικονομικό περιβάλλον οι θυγατρικές εταιρείες του ομίλου Viohalco, παρακολουθώντας τις εξελίξεις, συνέχισαν την προσπάθεια για τη μείωση του κόστους, τη διατήρηση υψηλών ποσοστών παραγωγικότητας για προϊόντα υψηλής προστιθέμενης αξίας και την ακόμη μεγαλύτερη ενίσχυση της εξωστρέφειάς τους.\nΟ ενοποιημένος κύκλος εργασιών το 2012 ανήλθε σε 3.317 εκατ. ευρώ, μειωμένος κατά 6,2% έναντι των 3.536 εκατ. ευρώ της χρήσης 2011. Τα ενοποιημένα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (ΕΒITDA) ανήλθαν σε 159 εκατ. ευρώ έναντι 177 εκατ. ευρώ το 2011, μειωμένα κατά 9,7%. Τα αποτελέσματα προ φόρων ανήλθαν το 2012 σε ζημιές 75 εκατ. ευρώ έναντι ζημιών 47,1 εκατ. ευρώ την οικονομική χρήση 2011. Τέλος, το ενοποιημένο αποτέλεσμα μετά από φόρους και δικαιώματα μειοψηφίας διαμορφώθηκε σε ζημιές 50,1 εκατ. ευρώ έναντι ζημιών 42,7 εκατ. ευρώ το 2011.\nΤα ενοποιημένα έξοδα διοικητικής λειτουργίας και διάθεσης ανήλθαν σε 222 εκατ. ευρώ έναντι 234 εκατ. ευρώ το 2011, ενώ τα χρηματοοικονομικά αποτελέσματα ανήλθαν σε 90 εκατ. ευρώ έναντι 82 εκατ. ευρώ το 2011. Τα χρηματοοικονομικά έξοδα που επιβάρυναν τα ενοποιημένα αποτελέσματα της χρήσης 2012 ανήλθαν σε 100,1 εκατ. ευρώ, αυξημένα κατά 8,9% έναντι του 2011, παρά τη μείωση του δανεισμού κατά 5,1% ή 72,8 εκατ. ευρώ, που ανήλθε σε 1.367 εκατ. ευρώ έναντι 1.440 εκατ. ευρώ το 2011. Επίσης, οι αποσβέσεις πού επιβάρυναν τα ενοποιημένα αποτελέσματα ανήλθαν σε 145,84 εκατ. ευρώ έναντι 143,87 εκατ. ευρώ το 2011.\nΤο συνολικό ποσό πού δαπανήθηκε για παραγωγικές επενδύσεις ανήλθε σε 97,87 εκατ. ευρώ το 2012, έναντι 104,12 εκατ. ευρώ έναν χρόνο πριν.\nΗ πρόβλεψη για σταθεροποίηση της ελληνικής οικονομίας κατά το δεύτερο εξάμηνο του 2013, εφόσον επαληθευτεί, αναμένεται να έχει θετικό αντίκτυπο στα αποτελέσματα του ομίλου, εφόσον συνσδυαστεί με τη βελτίωση βασικών παραγόντων, όπως είναι η δυνατότητα χρηματοδότησης, το χρηματοδοτικό κόστος και το ενεργειακό κόστος.\nΣτο δυσμενές αυτό περιβάλλον, οι θυγατρικές εταιρείες του, με δεδομένο τον εξαγωγικό προσανατολισμό τους, θα επιμείνουν στις πάγιες βασικές προτεραιότητές τους, για περαιτέρω βελτίωση της κοστολογικής βάσης, της παραγωγικότητας, της βέλτιστης διαχείρισης των κεφαλαίων κίνησης, καθώς και για την αύξηση των μεριδίων τους σε αγορές του εξωτερικού που δεν παρουσιάζουν υφεσιακές συνθήκες.\nΕπίσης, παραμένουν αδιαπραγμάτευτες επιδιώξεις των θυγατρικών εταιρειών η προστασία του περιβάλλοντος και η ασφάλεια στους χώρους εργασίας, παράλληλα με τη διαρκή εκπαίδευση των εργαζομένων.


Απειλές εκκένωσης του Ελληνικού για να το παραδώσουν στον Λάτση\nαντιρατσισμός / . / 04.05.2017\nΝα σταθούμε στο πλευρό των προσφύγων\nΕ δώ και μέρες, στο Ελληνικό, πολλαπλασιάζονται οι πληροφορίες που μιλούν για βίαιη εκκένωση του «camp», στο οποίο στοιβάζονται περίπου 1.200 πρόσφυγες.\nΣύμφωνα με όσα έχουν γίνει γνωστά, η κυβέρνηση σχεδιάζει έναν καινούργιο καταυλισμό στη Θήβα, με σκοπό να μεταφερθούν εκεί όσοι πρόσφυγες βρίσκονται σήμερα στο χώρο του παλιού αεροδρομίου (πρώην αίθουσα αφίξεων, γήπεδα του χόκεϊ και του μπέιζμπολ).\nΗ εξέλιξη αυτή προφανώς συνδέεται με τα φαραωνικά σχέδια του Λάτση και των συνεταίρων του για την τσιμεντοποίηση ενός ελεύθερου χώρου που προοριζόταν για Μητροπολιτικό Πάρκο.\nΜπροστά στο κλείσιμο της διαβόητης «αξιολόγησης», η κυβέρνηση Τσίπρα βιάζεται να επιδείξει «μεταρρυθμιστικό οίστρο», τιμώντας την υπογραφή που έβαλε στην προκλητική ιδιωτικοποίηση του Ελληνικού, όταν δηλ. ξεπούλησε -εκτός από τη δημόσια περιουσία- και έναν «ταυτοτικό» αγώνα του ΣΥΡΙΖΑ.\nΤο πολύχρονο κίνημα αντίστασης των κατοίκων και φορέων της περιοχής και ιδιαίτερα η Επιτροπή Αγώνα για το Μητροπολιτικό Πάρκο στο Ελληνικό, έχει αποδείξει με πλήθος επιχειρήματα γιατί η επίμαχη παράδοση δημόσιου χώρου στο ιδιωτικό κεφάλαιο αποτελεί σκάνδαλο, που βλάπτει το Δημόσιο και το ήδη κορεσμένο περιβαλλοντικά Λεκανοπέδιο της Αττικής.\nΣυγχρόνως, η κυβέρνηση ετοιμάζεται να ικανοποιήσει τις ξενοφοβικές φωνές ολόκληρου του μνημονιακού μπλοκ, των δεξιών δημάρχων της περιοχής και των συστημικών ΜΜΕ, που βαφτίζουν τα θύματα του πολέμου και της φτώχειας «εμπόδιο» για την ολοκλήρωση της εκποίησης που θα φέρει υψηλά κέρδη στους μεγαλοκαρχαρίες «επενδυτές».\nΈτσι, προετοιμάζει μεθοδικά την εκκένωση του παλιού αεροδρομίου, αδιαφορώντας για τις ανάγκες χιλιάδων ευάλωτων ανθρώπων, εκτοπίζοντάς τους μακριά από την Αθήνα, μακριά από «τα μάτια και το μυαλό» της κοινωνίας, των αντιρατσιστικών κινήσεων, των αλληλέγγυων και των εθελοντών που στέκονται δίπλα τους, όλο αυτό τον καιρό.\nΟι συνθήκες επιβίωσης στο Ελληνικό παραμένουν άσχημες και οι βασικές ανάγκες των προσφύγων ικανοποιούνται με δυσκολία, υπό την εποπτεία των ΜΚΟ. Ύστερα από έναν περίπου χρόνο και τόσα εκατομμύρια ευρώ για δημιουργία αξιοπρεπών δομών φιλοξενίας, οι πρόσφυγες ζουν σε άθλιους καταυλισμούς και σε σκηνές, όταν χιλιάδες άδεια κτίρια ρημάζουν στις πόλεις.\nΤο δριμύ ψύχος του φετινού χειμώνα και οι ανεπαρκείς υποδομές του Ελληνικού, δοκίμασαν πραγματικά τις αντοχές τους. Τώρα τους προτείνουν τη μεταφορά σε οικίσκους που θα μετατρέπονται σε «φούρνους» από τις καλοκαιρινές θερμοκρασίες.\nΟι πρόσφυγες βυθίζονται καθημερινά στην απόγνωση. Τα κλειστά σύνορα και η απελπισία που γεννά η απουσία προοπτικής, εντείνουν τα περιστατικά κλινικής κατάθλιψης. Άνθρωποι που υποφέρουν από ψυχικές διαταραχές και απειλούν να βλάψουν τους ίδιους ή τους γύρω τους, αφήνονται στην τύχη τους, παρά τις εκκλήσεις των συγγενών τους.\nΓια τον Μουζάλα και την κυβέρνηση της υποταγής στον «ρεαλισμό», προέχει η διασφάλιση της ρατσιστικής συμφωνίας ΕΕ-Τουρκίας, ο εκτοπισμός των προσφύγων από τον αστικό ιστό και η αυταρχική διαχείρισή τους με μέτρα εγκλεισμού και απομόνωσης, σε στρατόπεδα φυλακές.\nΤο πολύμορφο κίνημα αλληλεγγύης, ο κόσμος των αντιστάσεων και της πραγματικής Αριστεράς, μαζικοί φορείς και σωματεία, χρειάζεται να παλέψουμε ακόμα πιο επίμονα, σε κοινό μέτωπο με τους πρόσφυγες, ενάντια στην εγκληματική πολιτική και την υποκρισία κυβέρνησης και ΕΕ.\nΣύσκεψη για δράση\nΣε αυτήν την κατεύθυνση, πραγματοποιήθηκε σύσκεψη μετά από πρωτοβουλία της Κίνησης «Απελάστε το Ρατσισμό», για να συζητηθεί ο συντονισμός και η οργάνωση δράσεων για την υποστήριξη των προσφύγων του Ελληνικού. Στο κάλεσμα ανταποκρίθηκαν αλληλέγγυοι, αντιρατσιστικές ακτιβιστές, συνδικαλιστές, δημοτικοί σύμβουλοι, εργαζόμενοι στο camp, μέλη της ΛΑΕ κ.ά.\nΣυνομολογήθηκε η ανάγκη και η διάθεση όλων να αναπτυχθούν το αμέσως επόμενο κρίσιμο διάστημα δράσεις (εξορμήσεις κλπ) που να στέκονται απέναντι στα κυβερνητικά σχέδια και να δημιουργούν ένα τείχος αλληλεγγύης στο πλευρό των προσφύγων.\nΘα χρειαστεί η πλατύτερη δυνατή κινητοποίηση για να αποτρέψει κάθε πιθανή κατασταλτική επιχείρηση εκκένωσης του χώρου. Να σταθούμε στο πλευρό όσων προσφύγων θελήσουν να παραμείνουν στο Ελληνικό, να υπερασπιστούμε το δικαίωμά τους και την επιλογή τους, αγωνιζόμενοι παράλληλα μαζί τους για την ικανοποίηση όλων των αιτημάτων τους, ώστε να βελτιωθεί ριζικά η κατάσταση στο camp, με ανθρώπινες συνθήκες φιλοξενίας και αξιοπρεπείς όρους διαβίωσης.\nΕίναι μια μάχη από τις πολλές που δίνονται κατά τόπους -στα διάφορα στρατόπεδα για βελτίωση των συνθηκών, στα σχολεία για πλήρη ένταξη των προσφυγόπουλων, στα νησιά για έμπρακτη ανατροπή των άθλιων συνθηκών που διαμορφώνει η τήρηση της συμφωνίας ΕΕ-Ελλάδας-Τουρκίας κ.ο.κ.\nΌλες αυτές οι μάχες είναι πολύτιμες, και δημιουργούν τα «ρυάκια» που μπορούν να δημιουργούν «ποτάμια» όπως εκείνο στις 18 Μάρτη, που κρατάνε ψηλά στην συζήτηση την ανάγκη συνολικών απαντήσεων –για κέντρα αληθινής και αξιοπρεπούς φιλοξενίας μέσα στις πόλεις, για το δικαίωμα στην επαρκή ποιοτική σίτιση, στην υγεία, την παιδεία κ.ο.κ., για την πάλη για ανοιχτά σύνορα, ίσα δικαιώματα, μονομερές σπάσιμο της συμφωνίας ΕΕ-Τουρκίας.


7 τρόποι για να αντιμετωπίσετε όταν τελειώνουν οι φιλίες ενηλίκων και προχωρούν - Ιστολόγιο\nΑρχική σελίδαΑνοσοποιητικό σύστημα7 τρόποι για να αντιμετωπίσετε όταν τελειώνουν οι φιλίες ενηλίκων και προχωρούν\n7 τρόποι για να αντιμετωπίσετε όταν τελειώνουν οι φιλίες ενηλίκων και προχωρούν\nΟ χωρισμός με φίλους είναι δύσκολος. Μερικές φορές, μπορεί να οφείλεται στο ότι είστε και οι δύο διαφορετικοί άνθρωποι και μεγαλώνετε προς διαφορετικές κατευθύνσεις ή μπορεί να είναι κάτι πιο σκοτεινό σαν να είναι τοξική επιρροή πάνω σας. Όποιος κι αν είναι ο λόγος, μερικές φορές οι φιλίες ενηλίκων πρέπει να τελειώσουν και μπορεί να είναι δύσκολο να ξέρεις τι να κάνεις, πώς να προχωρήσεις και να προχωρήσεις.\nΜην υποτιμάτε τον αγώνα ενός χωρισμού φιλίας. Μπορεί να είναι εξίσου επώδυνο με έναν ρομαντικό χωρισμό και δεν πρέπει να πέσετε στην παγίδα να προσποιηθείτε ότι δεν είναι τόσο επώδυνος όσο είναι. Μπορούμε συχνά να εμπιστευόμαστε τους φίλους μας περισσότερο από οποιονδήποτε, πράγμα που σημαίνει ότι μπορεί να αισθανόμαστε ακόμα πιο καταστροφικό όταν τελειώνει η σχέση.\nΩστόσο, όπως όλοι οι χωρισμοί, δεν είναι το τέλος του κόσμου. Θα θεραπεύσετε, θα νιώσετε καλύτερα, θα προχωρήσετε εγκαίρως και θα βρείτε περισσότερους φίλους. Αλλά ενώ το επεξεργάζεστε αυτό, υπάρχουν πράγματα που μπορείτε να κάνετε για να σας βοηθήσουν να αντεπεξέλθετε όταν τελειώσει μια ενήλικη φιλία.\nΑκολουθούν επτά τρόποι για να αντιμετωπίσετε όταν οι φιλίες ενηλίκων τελειώνουν και προχωρούν:\n1. Υπενθυμίστε στον εαυτό σας ότι οι άνθρωποι έρχονται και φεύγουν για κάποιο λόγο\nΗ ζωή δεν είναι γραμμική. Μπορεί να συναντήσετε κάποιον και να πάει καλά, αλλά αυτό δεν σημαίνει ότι υποτίθεται ότι θα είστε μαζί του για πάντα.\nΔεν υποτίθεται ότι υπάρχουν όλοι οι άνθρωποι στη ζωή σας. Μερικές φορές, έρχονται στη ζωή σας για κάποιο λόγο και φεύγουν όταν το μάθημα γίνεται.\nΥπάρχει μεγάλη γαλήνη στο να σκέφτεσαι ότι οι άνθρωποι έρχονται σε φάσεις και όταν τελειώνει ο χρόνος τους προχωρούν. Δεν υπάρχει ομοιοκαταληξία ή λόγος, δεν υπάρχει σωστό ή λάθος. Απλώς είναι.\nΚαθώς μεγαλώνετε και αλλάζετε, το ίδιο θα αλλάζουν και οι ενήλικες φιλίες σας, και το να αφήσετε την ιδέα ότι πρέπει να είστε οι καλύτεροι φίλοι με όλους όσους έχετε γνωρίσει ποτέ στη ζωή σας είναι απίστευτα απελευθέρωση. Έχεις χάσει έναν φίλο και είναι δύσκολο. Αλλά η πραγματικότητα είναι ότι τώρα, υπάρχει περισσότερος χώρος στη ζωή σου για να μπει κάποιος άλλος.\n2. Μάθετε και κατανοήστε τη διαδικασία του πένθους\nΈχετε βιώσει μια απώλεια—ένα χωρισμό. Η κατανόηση και η εκμάθηση της διαδικασίας του πένθους μπορεί να είναι εξαιρετικά χρήσιμη εάν αισθάνεστε ότι η απώλεια σας κατατρώει. Θλίβεστε για την απώλεια της φιλίας σας και η κατανόηση του γιατί περνάτε από την άρνηση στον θυμό σε κλάσματα δευτερολέπτου μπορεί να σας βοηθήσει να επαναφέρετε τον έλεγχο σε αυτό που σας συμβαίνει.\nΘυμηθείτε ότι το πένθος δεν είναι επίσης μια γραμμική διαδικασία. Μπορείτε να επεξεργαστείτε συναισθηματικά έναν τομέα, όπως η απώλεια της καθημερινής συνομιλίας και επαφής, και στη συνέχεια πέντε μήνες αργότερα, μπορεί να συνειδητοποιήσετε ότι μια άλλη πτυχή της φιλίας σας έχει τελειώσει και η διαδικασία πένθους ξεκινά ξανά.\nΕίναι ένας συνεχής κύκλος καθώς η απώλεια σε χτυπά σε επίπεδα. Δεν υπάρχει τίποτα κακό σε αυτό. Είναι σημαντικό να νιώσετε τα συναισθήματά σας και να τα επεξεργαστείτε.\nΜην πιέζετε τον εαυτό σας να θεραπευθεί και να ευτυχήσει αμέσως και να φορέσει ένα καλό πρόσωπο για τους άλλους. Πάρτε το χρόνο σας, επεξεργαστείτε τα συναισθήματά σας και αφήστε τα να φύγουν.\n3. Κρατήστε ένα ημερολόγιο για να επεξεργαστείτε τα συναισθήματά σας\nΟι χωρισμοί είναι ακατάστατοι, ρομαντικοί ή όχι. Θα πρέπει να επεξεργαστείτε πολλά συναισθήματα και ο καλύτερος τρόπος για να αντιμετωπίσετε την απώλεια και τον πόνο είναι να τα βγάλετε από το μυαλό σας και να τα βγάλετε σε χαρτί.\nΠάρτε μια εφαρμογή, ημερολόγιο ή ακόμα και ένα εβδομαδιαίο ραντεβού με κάποιον για να μιλήσετε και να επεξεργαστείτε τα συναισθήματά σας. Βγάλτε τα από το μυαλό σας και σε έναν ασφαλή χώρο.\nΕάν παραμείνουν στο κεφάλι σας, είναι εύκολο να τα έχετε εμμονή. Είναι σαν να περπατάς με ένα βιβλίο μπροστά στο πρόσωπό σου. Συνεχίζετε να ξαναδιαβάζετε την ίδια σελίδα και απογοητεύεστε που δεν μπορείτε να δείτε πού πηγαίνετε και η ιστορία δεν προχωρά. Δεν υπάρχει κλείσιμο.\nΑφήστε το βιβλίο κάτω και επεξεργαστείτε τα συναισθήματά σας. Αυτό είναι ένα απίστευτα σημαντικό εργαλείο όταν αντιμετωπίζετε συναισθήματα θυμού, ντροπής, απώλειας και πόνου. Αν δεν τα επεξεργαστείς, θα συσσωρευτούν και θα εκραγείς σε κάποιο κοντινό σου πρόσωπο και θα το μετανιώσεις.\nΑφιερώστε πέντε λεπτά όταν αισθάνεστε συγκλονισμένοι και απλώς γράψτε πώς νιώθετε. Μην ντρέπεστε επίσης — αφήστε τα όλα να βγουν έξω.\nΤο ημερολόγιό σας πρέπει να είναι ένας ασφαλής χώρος για να εκφραστείτε άνευ όρων. Δεν χρειάζεται να τραβήξετε τις μπουνιές σας. Βγάλτε τα όλα έξω.\n4. Απευθυνθείτε σε καλούς φίλους και στηριχτείτε σε αυτούς\nΈχετε άλλες ενήλικες φιλίες στη ζωή σας. Δεν έχει σημασία ποιον έχεις χάσει, υπάρχουν άλλοι που θα είναι ακόμα εκεί για σένα.\nΥπάρχει ένα υπέροχο απόφθεγμα του Δρ. Seuss που λέει, «αυτοί που πειράζουν δεν έχουν σημασία και εκείνοι που έχουν σημασία δεν πειράζουν».\nΠερνάτε μια απώλεια και μια από αυτές τις απώλειες μπορεί να είναι η τακτική επαφή με έναν φίλο ή κάποιον με τον οποίο μπορείτε να κάνετε πράγματα καθημερινά. Τις περισσότερες φορές, θα είναι συνηθισμένο. Δεν χρειάζεται να αφήσετε αυτή τη συνήθεια, απλώς απευθυνθείτε σε άλλα άτομα για να παρευρεθούν σε εκδηλώσεις, να κάνουν παρέα ή να συνομιλήσουν μαζί σας.\nΕάν χρειάζεται να μιλήσετε με κάποιον, απευθυνθείτε και ζητήστε βοήθεια. Μπορεί να είναι εύκολο να απωθήσεις αντανακλαστικά τους πάντες, αλλά τώρα είναι η πιο σημαντική στιγμή να στηριχτείς στους ανθρώπους που εμπιστεύεσαι.\n5. Στερεώστε τη ρουτίνα αυτο-φροντίδας σας\nΤο πρώτο πράγμα που παραμελούμε όταν αντιμετωπίζουμε μια συναισθηματική αναταραχή είναι η αυτοφροντίδα. Βεβαιωθείτε ότι η ρουτίνα αυτοεξυπηρέτησής σας είναι άθραυστη. Το τελευταίο πράγμα που θέλετε είναι να καταλήξετε σε κατάθλιψη ή να αναπτύξετε κοινωνικό άγχος.\nΗ αυτοφροντίδα είναι το πιο εύκολο πράγμα που ξεχνάς, γι’ αυτό βεβαιωθείτε ότι η ρουτίνα αυτοεξυπηρέτησής σας είναι σταθερή.\nΠράγματα όπως το να τρώτε θρεπτικά, να πίνετε νερό, να γυμνάζεστε τρεις φορές την εβδομάδα, να κάνετε ντους και να διατηρείτε καθαρό το περιβάλλον σας, να βγαίνετε στη φύση, να μιλάτε με καλοσύνη στον εαυτό σας και να κάνετε ένα διάλειμμα για την ψυχική υγεία είναι όλα μέρος της αυτοφροντίδας.\nΒεβαιωθείτε ότι δεν απομονώνεστε από τους άλλους φίλους σας. Απευθυνθείτε, ζητήστε βοήθεια και φροντίστε τον εαυτό σας. Είναι επίσης ένας πολύ καλός τρόπος για να κρατήσετε το μυαλό σας μακριά από τον πόνο ενώ κάνετε επεξεργασία.\n6. Δοκιμάστε νέα πράγματα\nΤώρα είναι η καλύτερη στιγμή για να δοκιμάσετε κάτι που πάντα θέλατε να δοκιμάσετε και να γνωρίσετε νέους ανθρώπους. Υπάρχουν τόσα πολλά στον κόσμο για να ανακαλύψετε και να εξερευνήσετε.\nΔιαλέξτε ένα χόμπι που πάντα θέλατε να δοκιμάσετε, παρακολουθήστε ένα μάθημα, εγγραφείτε σε ένα μάθημα ή πείτε ναι την επόμενη φορά που κάποιος σας ζητήσει να συμμετάσχετε σε ένα από τα χόμπι του. Ποτέ δεν θα μάθετε ποιο θα είναι το επόμενο αγαπημένο σας πράγμα.\nΌταν ήμασταν παιδιά, συνεχώς μεγαλώναμε και προσπαθούσαμε. Είχαμε ένα νέο παιχνίδι ή χόμπι κάθε χρόνο καθώς μεγαλώναμε, και αυτό δεν πρέπει να σταματήσει επειδή είστε ενήλικες. Δοκιμάστε νέα πράγματα και αποδεχτείτε την παιδική ποιότητα του να είστε νέοι σε κάτι και να συναντάτε διαφορετικούς ανθρώπους.\nΗ ανάμειξη των πραγμάτων μπορεί επίσης να βοηθήσει να σπάσει η κολλημένη νοοτροπία στην οποία μπορεί να πέσετε όταν αντιμετωπίζετε μια απώλεια. Επεξεργαστείτε τα συναισθήματά σας, αλλά μην τα αφήσετε να σας εμποδίσουν να ζήσετε τη ζωή σας.\n7. Δείξτε καλοσύνη στον εαυτό σας, αφιερώστε χρόνο μαθαίνοντας για τον εαυτό σας\nΣτο τέλος της ημέρας, έχετε βιώσει απώλεια. Δεν είστε αποτυχημένος ή ανάξιος και πρέπει να συμπεριφέρεστε στον εαυτό σας με καλοσύνη.\nΞεκινήστε με τη συγχώρεση του εαυτού σας. Αφιερώστε όλο τον χρόνο που χρειάζεστε, αλλά συγχωρήστε τον φίλο σας για το τέλος της φιλίας και συγχωρήστε τον εαυτό σας για να μπορέσετε να προχωρήσετε. Τώρα είναι μια εξαιρετική στιγμή για να περάσετε λίγο χρόνο για να μάθετε για τον εαυτό σας και να σκεφτείτε τι θέλετε σε μια φιλία.\nΕίναι τόσο εύκολο να κλειστείς στον εαυτό σου, αλλά σου αξίζει να έχεις μια ακμάζουσα και ευτυχισμένη κοινωνική ζωή. Αυτό περιλαμβάνει φιλίες. Αφιερώστε λίγο χρόνο για να μάθετε με τι είδους άτομα θέλετε να περιβάλλεστε και να δημιουργήσετε πιο δυνατές φιλίες μαζί τους.\nΗ μετάβαση από τη διάλυση μιας φιλίας είναι μια διαδικασία, αλλά θα ανακάμψετε. Θα προχωρήσετε. Είναι απλώς θέμα χρόνου, φροντίδας του εαυτού σας και να περάσετε ποιοτικό χρόνο με τον εαυτό σας και με άλλους που είναι επίσης στη ζωή σας.\nΑφήστε τις ευθύνες και απελευθερώστε την πίεση που έχετε στον εαυτό σας, ενώ παραδίδετε την ανάγκη να ελέγξετε το αποτέλεσμα. Δεν έχετε κανέναν έλεγχο στις επιλογές τους. Έχετε μόνο τον έλεγχο του εαυτού σας και την ικανότητα να βρείτε χαρά και ευτυχία στη ζωή σας.\nΦροντίστε τον εαυτό σας, μάθετε περισσότερα για εσάς και βρείτε τους ανθρώπους που πραγματικά έχουν σημασία στη ζωή σας. Ενώ μια ενήλικη φιλία μπορεί να τελειώσει, υπάρχουν πολλές άλλες ευκαιρίες για να καλλιεργήσετε σχέσεις και να δημιουργήσετε νέες σχέσεις στη ζωή σας.\nΕπιλεγμένη φωτογραφία: Η Priscilla Du Preez μέσω του unsplash.com\nΠροηγούμενη ανάρτησηΤα 4 καλύτερα μέρη για να συνταξιοδοτηθείτε στις ΗΠΑ και γιατί\nΕπόμενη ανάρτηση 21 Συμβουλές για να είστε παραγωγικοί και ευτυχισμένοι στην εργασία


Μετατρέψτε Argentum (ARG) και Δολάριο του Μπρουνέι (BND): Υπολογιστής μετατροπής ισοτιμίας συναλλάγματος\nΥπολογιστής μετατροπής συναλλαγματικής ισοτιμίας νομίσματος για Argentum (ARG) και Δολάριο του Μπρουνέι (BND)\nΑυτός ο μετατροπέας από Argentum σε Δολάριο του Μπρουνέι είναι ενημερωμένος με τις συναλλαγματικές ισοτιμίες από 14 Δεκεμβρίου 2017.\nΕισάγετε το ποσό που πρόκειται να μετατραπεί στο πλαίσιο στα αριστερά του Argentum. Χρησιμοποιήστε "αντιμετάθεση νομισμάτων" για να κάνετε το Δολάριο του Μπρουνέι το προεπιλεγμένο νόμισμα. Κάντε κλικ στο Δολάρια του Μπρουνέι ή Argentums για τη μετατροπή μεταξύ του εν λόγω νομίσματος και όλων των άλλων νομισμάτων.\nThe Argentum είναι το νόμισμα σε καμία χώρα. Το δολάριο του Μπρουνέι είναι το νόμισμα σε Μπρουνέι (BN, BRN). το δολάριο του Μπρουνέι είναι επίσης γνωστό ως το δολάριο του Μπρουνέι Darussalam, και πένα. Το σύμβολο για ARG μπορεί να γραφτεί ARG. Το σύμβολο για BND μπορεί να γραφτεί B$. Το δολάριο του Μπρουνέι διαιρείται σε 100 sen (100 cents). Η συναλλαγματική ισοτιμία για the Argentum ενημερώθηκε τελευταία φορά στις 14 Δεκεμβρίου 2017 από coinmarketcap.com. Η συναλλαγματική ισοτιμία για το δολάριο του Μπρουνέι ενημερώθηκε τελευταία φορά στις 13 Δεκεμβρίου 2017 από Διεθνές Νομισματικό Ταμείο. Ο συντελεστής μετατροπής ARG έχει 6 σημαντικά ψηφία. Ο συντελεστής μετατροπής BND έχει 6 σημαντικά ψηφία.


Θετικά μηνύματα για τον ελληνικό τουρισμό φέρνουν οι προκρατήσεις | Εφημερίδα ΘΑΡΡΟΣ\nΘετικά μηνύματα για τον ελληνικό τουρισμό φέρνουν οι προκρατήσεις\nΠρώτη Δημοσίευση: 05/01/2017 19:21 - Τελευταία Ενημέρωση: 05/01/2017 19:21\nΘετικά είναι τα πρώτα μηνύματα για τον ελληνικό τουρισμό, όπως φανερώνουν οι προκρατήσεις από τις διεθνείς αγορές.\nΌπως αναφέρει σε ανάρτησή του στο Twitter ο πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ), Ανδρέας Ανδρεάδης, «θετικά κινούνται οι προκρατήσεις για την Ελλάδα». Εκτιμά, ωστόσο, ότι «η εντεινόμενη αποσταθεροποίηση της Τουρκίας σίγουρα δεν αποτελεί θετική εξέλιξη για τον τουρισμό μας».\nΣε παρέμβασή της στο ραδιοφωνικό σταθμό του Αθηναϊκού / Μακεδονικού Πρακτορείου Ειδήσεων «Πρακτορείο 104,9 Fm» και η υπουργός Τουρισμού, Έλενα Κουντουρά, έχει τονίσει ότι «το 2016 κλείνει εξαιρετικά με 27,5 εκατομμύρια τουρίστες και το 2017 επίσης ξεκινά εξαιρετικά». Όπως είπε η υπουργός, η νέα χρονιά καταγράφει ήδη διψήφιο νούμερο στις προκρατήσεις.


Οδοιπορικό Ζωής στην Ηπειρώτικη Μουσική | αθηΝΕΑ\nΟ Christopher King, ο συγγραφέας του βιβλίου, περιγράφει καλύτερα από όλους μας τι είναι αυτό το βιβλίο. Πρόκειται για “Ένα ερωτικό γράμμα στη μουσική και στους ανθρώπους της Ηπείρου“. Δεν είναι μια υπερβολή, αλλά η διαπίστωση ενός γνώστη της μουσικής, βραβευμένου με Grammy, που είχε την τύχη να ανακαλύψει μερικές χαμένες ηχογραφήσεις ηπειρώτικης μουσικής, από τη μακρινή δεκαετία του 1920 σε ένα παλαιοπωλείο στην ασιατική πλευρά της Κωνσταντινούπολης.\nΟ μυθιστορηματικός τρόπος που εξελίσσεται το πρώτο μέρος του βιβλίου, ο ωραίος τρόπος που ο King μας εντάσσει στην ιστορία του διευκολύνει την ανάγνωση, μας φέρνει στο πλευρό του, καθώς αυτό που κουβαλάει ως “χρέος” δεν είναι απλά να ανακαλύψει τον Κίτσο Χαρισιάδη και τον Αλέξη Ζούμπα, αλλά να μας παρουσιάσει μια τομή στην ίδια του τη ζωή. Υπάρχει το πριν και το μετά την ανακάλυψη και ακρόαση αυτών των δίσκων.\nΑπό τη Βιρτζίνια των ΗΠΑ, ακολουθεί μια δική του πορεία στη μουσική, αγαπώντας βαθιά αυτό που ονομάζει “δημώδη” μουσική, χωρίς τη χρήση ηλεκτρικών, ηλεκτρονικών βοηθημάτων, ο συγγραφέας περνάει από τα αυθεντικά λαϊκά τραγούδια του αμερικάνικου νότου, στα ηπειρώτικα κατανοώντας το μεγαλείο και την απλότητα των κοινών ανθρώπινων φόβων και ενστίκτων, τις έννοιες του θανάτου, της ξενιτιάς, της απώλειας, της πρόσκαιρης χαράς.\nΔεν πρόκειται για ένα τεχνικό δοκίμιο, παρόλο που γίνονται πολλές αναφορές σε μουσικά μέτρα ή “δρόμους”. Σίγουρα, οι γνώστες κάποιου μουσικού οργάνου θα κατανοήσουν καλύτερα κάποια σημεία. Η μετάφραση του Αριστείδη Μαλλιαρού βοηθάει στην κατανόηση των όρων και των αρκετών αστείων στιγμών που περιγράφονται στο βιβλίο. Να πούμε εδώ ότι εκτός από την ηπειρώτικη μουσική, ο Christopher King ανακάλυψε και το τσίπουρο…\nΤα ερωτήματα που πραγματεύεται είναι πολλά. Από το τι είναι η μουσική, γιατί οργανώθηκε και αν τελικά η συντήρησή της μέσω της ηχογράφησης, ήταν αυτή που την κατέστρεψε, που χάλασε την αλληλεπίδραση μουσικού και ακροατή. Από ένα βιβλίο για την Ηπειρώτικη μουσική, δεν θα μπορούσε να λείψει ο χορός, “μια συλλογική πράξη αξιοπρέπειας” που επέδρασε έντονα στις αναζητήσεις του King. Τα βήματα των διάφορων χορών, η τελετουργία, οι παραλλαγές από χωριό σε χωριό, έδωσαν νέα ώθηση στην έρευνά του και έδεσαν ακόμα πιο γερά τη σχέση του με την περιοχή.\nΠαράλληλα με τη μουσική, ο συγγραφέας δεν άφησε εκτός του βιβλίου του τον τόπο, τον χώρο! Μπροστά μας ζωντανεύει η Βίτσα, ο Ελαφότοπος, οι Λιγκάδες, το Γραμμένο, η Ζίτσα και φυσικά τα Ιωάννινα. Πλήθος ιστορικών στοιχείων από τα χρόνια της Τουρκοκρατίας, αλλά και μετέπειτα από το μεσοπόλεμο και την κατοχή, μας βοηθάνε να καταλάβουμε την έννοια της αλληλεπίδρασης των ανθρώπων με τη μουσική, σε σχέση με όσα συνέβαιναν. Η φυγή στο εξωτερικό, οι καθημερινές εργασίες, ο κύκλος της ζωής ζωντανεύει μέσα από τα μουσικά όργανα.\nΗ Τζαμάρα, ο Αρβανίτικος, τα Πωγωνίσια, ο Σκάρος συναντούν τους τσιγγάνους οργανοπαίκτες αλλά και του μπλουζίστες του Αμερικάνικου Νότου. Το μεγαλείο του Αλέξη Ζούμπα, του Κίτσου Χαρισιάδη και του Γρηγόρη Καψάλη μας δίνεται απλόχερα ηχητικά, ακουστικά και μας μεταφέρει σε ένα μοναδικό, σκληρό τόπο, την Ήπειρο ως τελευταίο οχυρό αληθινής, δημώδους μουσικής.\nΑπολαυστικό,τοσό για το θέμα του όσο και για τη γραφή του. Διαβάζεται καλύτερα με ένα ποτήρι καλό, ηπειρώτικο τσίπουρο!\nΒιβλίοΜουσικήΖαγοροχώριαΙωάννιναΕκδόσεις ΔώμαΒιβλιοπαρουσίασηChristopher KingΑλέξης ΖούμπαςΗπειρώτικαΗπειρώτικη ΜουσικήΚίτσος ΧαρισιάδηςΓρηγόρης ΚαψάληςΑριστείδης Μαλλιαρός


Το τραίνο έφτασε από την Πάτρα στον Κάτω Αχαΐα – Στον Πύργο πότε; (video) – flamis.gr\nΤο τραίνο έφτασε από την Πάτρα στον Κάτω Αχαΐα – Στον Πύργο πότε; (video)\nΤο τραίνο για την Αχαΐα και την Ηλεία ήταν ένα ανέκαθεν ένας συνδετικός κρίκος για τους δύο αυτούς νομούς που είχαν από πάντοτε συνεκτικούς δεσμούς.\nΤο τραίνο ήταν αυτό που ένωνε πόλεις, παραθαλάσσια χωριά, ακόμα και ορεινούς οικισμούς στα βουνά, όταν η γραμμή των Σιδηρόδρομων της Πειραιώς Αθηνών και Πελοποννήσου περνούσε μέσα από τις πλαγιές, τα λαγκάδια και τους λόφους.\nΣτην περίπτωση της γραμμής Πάτρας και Κάτω Αχαΐας που ξεκίνησε πριν από λίγο καιρό την επαναλειτουργία της, αναφερόμαστε σε ένα κομμάτι που αποτελούσε μέρος του συνόλου της γραμμής, Πάτρα – Πύργος.\nΗ γραμμή αυτή ήταν μετά περίπου 99 χιλιόμετρα στο σύνολο γης και εγκαινιάστηκε τον Μάρτιο του 1890. Εξυπηρετούσε υπεραστικά δρομολόγια από τον Πειραιά για την Κυπαρισσία και τις μεγάλες πόλεις της Πελοποννήσου.\nΔιαχειριστής της γραμμής ήταν οι Σιδηροδρόμοι Πειραιώς Αθηνών Πελοποννήσου (ΣΠΑΠ), αργότερα το 1962 η γραμμή πέρασε στους Σιδηροδρόμους Ελληνικού Κράτους (ΣΕΚ) και μετέπειτα στον Οργανισμό Σιδηροδρόμων Ελλάδας (ΟΣΕ).\nΠλέον η γραμμή, εδώ και λίγο καιρό, εξυπηρετεί τον προαστιακό σιδηρόδρομο της Πάτρας με δρομολόγια ανά μια ώρα, ένα έργο που έγινε πραγματικότητα με αρκετή καθυστέρηση.\nΥπάρχουν βλέψεις για την επέκταση της γραμμής από την Κάτω Αχαΐα μέχρι τον Πύργο, όμως αυτό για την ώρα αργεί, δύσκολα θα το δούμε μέσα στην δεκαετία.\nΔεν παύει ωστόσο να είναι ένα όραμα για τον ΟΣΕ και για τους φίλους του τρένου που τους αρέσει να ταξιδεύουν με αυτό, η επαναλετουργία της γραμμής Πάτρα – Πύργος.\nΓια την ώρα λειτουργεί μόνο ένα μικρό κομμάτι της γραμμής κα αυτό κυρίως για τουριστικούς λόγους από το Κατάκολο μέχρι τον Πύργο και την Ολυμπία. Μακάρι λοιπόν οι σημερινές γενιές να δούμε κάποια στιγμή το τρένο να φτάνει από την Πάτρα στον Πύργο.\nΈνας 25χρονος πίσω από 18 διαρρήξεις – Είχε «χτυπήσει» και στην Ηλεία


Προστασια απο κακοβουλο λογισμικο!;Για πες... - Τεχνολογία - myBike.gr\nΑπό μάθο..., Ιούνιος 10 , 2013 στο Τεχνολογία\nΜε αφορμη εναν "τυπικο" ελεγχο που εκανα στο Netbookακι μου, ειδα μεγαλες αποκλισεις στη δουλεια εντοπισμου και καθαρισμου σε κακοβουλο υλικο ,που πιθανον να κανουν καποια ειδικα προγραμματα ...\nΚατ'αρχας δουλευω τα Win7 32bit starter.Αυτα ειχε επισημα οταν το αγορασα και αυτα εχω αφησει αφου δεν θελω κατι περισσοτερο.\nΕχω εγκαταστησει τα Microsoft Security Essentials.Σε ενα σκαναρισμα που εκανα ΔΕΝ βρηκε κακοβουλο υλικο..\nΕγκατεστησα free το Spybot search & destroy και βρηκε 5 απο "δαυτα"...\nΕγκατεστησα το malwarebytes anti-malware και δεν βρηκε τιποτα...\nΟμως εγω συνεχιζω να μπαινω πχ στο νετ και πρωτη σελιδα να πεταει ενα Qvo6.com χωρις φυσικα να εχω δωσει τετοια εντολη...\nΠαω λοιπον και βρισκω το Spyhunter και...βρισκει 47 τετοια διαβόλια!!! Κοκκινισε το λαπιτοπιον!!! ...Αναμεσα στα οποια και το Qvo6. Και εκει που λεω ωραια θα τα καθαρισουμε......με βαζει στο κολπο οτι ναι μεν στα βρηκαμε αλλά για να τα καθαρισουμε....μπες εδω και πληρωσε 30euro συνδρομη και αγορα!\nΠοιο προγραμμα ειναι αξιοπιστο και freeware για να το βαζω να σκαναρει ή να κανει αυτοματα τη δουλεια του και να νοιωθω οτι δεν ειναι κρυμμενα πισω απο το θαμνο τα λιονταρια!!! ;Γιατι οτι και να δοκιμασα τυχαια απο νετ μαλλον ασχετα ή ανικανα να κανουν σωστη δουλεια τα αξιολογησα-βασει και των αποτελεσματων τού Spyhunter φυσικα...\nΔημοσιεύτηκε Ιούνιος 10 , 2013 (τροποποιήθηκε)\nΠραγματικα απλό και ευχρηστο.\nΤο δοκίμασα και ειναι απο τα πολυ λίγα που έμεινα ευχαριστημένος.\nΕχω δει και διαφορα στην απόδοση του Η/Υ μου.\nΤο προτείνω με κλειστα τα μάτια, και κοιτα και στο ΓιουΤουμπ για κάτι παραπάνω ;)\nΓια antivirus δεν ξερω πολλά, αλλα εχω αυτό στο λαπτοπ της γυνής...\nΤροποποιήθηκε Ιούνιος 10 , 2013 από τον Tsagos\nΓια να το δω αυτο που λες το asc...\nΑν και δεν το ξέρω το spyhunter το ότι βρίσκει κάτι ένα πρόγραμμα δεν είναι απαραίτητα και επιβλαβές.\nΌπως λένε οι Αμερικάνοι if it works don't fix it, άμα δεν έχεις πρόβλημα μην ψάχνεις να δημιουργήσεις ένα με το ζόρι.\nΑπό την άλλη κανένα πρόγραμμα δεν μπορεί να σου βρει τα πάντα και να σε προστατέψει από τα πάντα.\nΚαφετιά μπριζόλα !!!\nΑδερφέ δοκίμασε το AVG!!\nΤο κατεβάζεις τσάμπα (googlare το)\nΕμένα με έκανε αρχηγό!!\nΚαι απο Avast και απο Avira περασανε ελευθερα τα διαβολια...Το θεμα ελυσε ο klab...πώς ουτε εγω ξερω αλλά μια επισκεψη αρκουσε...thanks bro :)\nΚΑΦΕΣ δικος κου...Κ-Α-Φ-Ε-Σ...μη μπερδευτουμε ε;...\nεγω παντως χρησιμοποιω eset nod32 και ειμαι απολυτα ευχαριστημενος......και ελαφρια ειναι και πολυ αποτελεσματικα....... :mB_kalo_e:\nΚαι απο εμένα το δίλημμα είναι AVAST ή AVG. Δωρεάν, ταχύτατα, ελαφριά και σαν απόδοση ό,τι καλύτερο στη σχέση τιμή/επίπεδο προστασίας/βάρος.\nΑπο εκεί και πέρα 2-3 πραγματάκια, επιγραματικά.\n1. Ο καλύτερος συναγερμός είναι άχρηστος αν είναι κλειστός. Η καλύτερη κλειδαριά επίσης, αν δίνεις απο εδώ και απο εκεί το κλειδί. Ειδικά αν πάς στη μούρη του κλέφτη και του κάνεις "γκίλι γκίλι γκίλι" κάτω απο το πηγούνι τότε τον ήπιες..\n2. Πάντα επιφυλακτικοί με τα antivirus που βρίσκουν "πολλά" αλλά θέλουν λεφτά για να τα καθαρίσουν. Είναι συνήθως σαν την προστασία στα bars και τα μαγαζιά.\n3. Πάντα έχεις έναν ιό παραπάνω απο ότι νομίζεις. Αξίωμα.\n4. Το antivirus βρίσκει σαν ιό το antispyware και τούμπαλιν.\nτα πιο καλα ειναι τα nod32 kaspersky fsecure\nκαι για free το avast\nτο πολυ βασικο για να εχεις σωστη ασφαλεια ειναι το firewall\nπ.χ zonealarm που υπαρχει και σε δωρεαν εκδοση\nαλλα για spyware κτλπ\nτα διαφορα antispy souper ntouper δεν κανουν\nτο καλυτερο ειναι το Trojan Remover\nαπο την Simply Super Software\nΣε συνδιασμο με τα essential microsoft μπορει να μπει avast ας πουμε;Ή κανουν την ιδια δουλειά και να καταργησω ενα εκ των δυο;\nΤο Avast ειναι κορυφη αλλα χρειαζεσαι και ενα ant-malware εχω δοκιμασει διαφορα\nκαι τελικα κατελιξα στο emsisoft anti-malware.\nΨαξε το λιγο και θα δεις οτι ειναι πολυ καλο και εχει απο τα καλυτερα "σκορ" και δεν βγαζει και fals alarm.\nΤο κακο ειναι οτι το free δεν εχει live guard.\nΝα αφήσεις το essentials στη θέση του.\nΚαι ΌΧΙ. Δεν βάζεις άλλο antivirus γιατί πρακτικά το ένα θα αναιρεί το άλλο.\nΕίναι σα να πας στην BMW και να απαιτήσεις πομόνα αξιόπιστη. Γίνεται? Δε γίνεται!! :lol:\nSystem error my friend :D\nEνας Συντονιστης να σε κανει μπαν δεν υπαρχει;...Ενας...\nΞέρω τον innova σου κάνει;\nΈχουμε και προσωπική σχέση\nΨηφίζω και εγώ AVG\nAvira! Δωρεάν και εγγυημένο! Άριστα αποτελέσματα!\nΚι ομως με τον Avira ΔΕΝ μπορεσα να απεγκαταστηω αυτο το Qvo6 ...περασε κανονικα "πόρτα" και στρογγυλοκαθησε στο νετ μου.\nΝα προσεχεις που τον βαζεις φιλε μου ....................... τον browser σου ................... γιατι υπαρχουν και ασθενειες.\nΠαρε ενα καλο antivirus να εχεις το κεφαλακι σου ησυχο.\nΕδω και μια πενταετια χρησιμοποιω kasperky και εχω σωθει.\nΜπορεις να το παρεις online πολυ οικονομικοτερα απο οτι στα καταστηματα. Και το κοστος πεφτει πολυ αν θες για πανω απο 1 η/υ και πανω απο 1 χρονο.\nΕγώ χρησιμοποιώ την Comodo. Έχει κάτι pro εκδόσεις επί-πληρωμή αλλά και free έκδοση με λιγότερα χαρακτηριστικά. Είναι λίγο βαριά αλλά δεν αφήνει ούτε παιχνίδι να τρέξεις αν δε βγάλει pop-up και να ζητήσει άδεια.\nΑν μυριστώ οτι κάτι ξέφυγε όμως, κατευθείαν Malwarebytes Anti-Malware. Από εδώ στο forum το είχα δει (νομίζω ο lavazutra το είχε προτείνει κάποτε) και ως τώρα είμαι ευχαριστημένος. Εκτός από μια φορά μόνο, που χρειάστηκε να κάνω system restore για να βγάλω κάτι.


ΠΕΙΝΑ ΚΑΙ ΔΥΣΚΟΛΙΕΣ ΚΑΤΑ ΤΗΝ ΠΕΡΙΟΔΟ ΤΗΣ ΚΑΤΟΧΗΣ\nΤο οδυνηρό χτύπημα της κατοχής\nΑκούστε την ανάγνωση του κειμενου\nΗ Γερμανική κατοχή που έλαβε χώρα στην Ελλάδα, την Κυριακή 27 Απριλίου του 1941, ήταν καταστροφική και οδυνηρή για τις ανθρώπινες ψυχές, για τον τόπο,την κοινωνία.\nΗ χώρα ήδη είχε πληγεί, καθώς ταυτόχρονα λάμβανε χώρα ο Δεύτερος Παγκόσμιος Πόλεμος.Την ημέρα εκείνη, η Αθήνα τέθηκε υπό την κυριαρχία της Γερμανίας, οι οποίοι αμέσως άρχισαν να λεηλατούν τους φυσικούς πόρους και από την πρώτη κιόλας μέρα εξαφανίστηκαν όλες οι πρώτες ύλες, καθώς οι Γερμανοί έσπευσαν να τις προμηθευτούν για τον εαυτό τους, μην αφήνοντας ίχνος τροφής για οποιονδήποτε άλλον. Όσοι δεν είχαν προνοήσει να έχουν αποθηκεύσει τρόφιμα στην οικία τους, κυριολεκτικά πέθαναν από την πείνα ή ήταν στα όρια της σωματικής κατάρρευσης. Το πρόβλημα προφανώς, σημειωνόταν στις μεγάλες πόλεις, όπου κυριαρχούσε το χάος.\nΣτα χωριά τα πράγματα θεωρούνταν κάπως καλύτερα, από την άποψη ότι διέθεταν τη δυνατότητα με τρόπους καλλιέργειας να καλύψουν το αίσθημα της πείνας.Είναι απολύτως λογικό να επαναφερθούν άσχημες και επώδυνες μνήμες. Η χώρας μας έχει βιώσει πολλά δεινά αλλά ό, τι και να τη σημάδεψε κατόρθωσε να ανταπεξέλθει. Η Ελλάδα είναι ακατάβλητη.\nΠρώτα απ’ όλα, όπως προαναφέρθηκε, άρχισαν να λιγοστεύουν τα τρόφιμα, ειδικά στα μεγάλα αστικά κέντρα. Χαρακτηριστικά, έχει αναφέρει σε συνέντευξη του ο Ντίνος Χριστιανόπουλος, όταν εισέβαλαν στη Θεσσαλονίκη οι Γερμανοί, μέσα σε μία μέρα, εξαφανίστηκαν όλες οι πρώτες ύλες. Ακόμη, είναι αξιοσημείωτο ότι ενώ η χώρα μας είναι αρκετά εύφορη, εκείνη την εποχή λόγω της απουσίας σπόρων, δε διέθεταν τη δυνατότητα της καλλιέργειας.\nΟι εισαγωγές των προϊόντων είχαν μειωθεί αισθητά, με αποτέλεσμα οποιαδήποτε πρώτη ύλη υπήρχε, να είναι πάρα πολύ ακριβή. Αποτέλεσμα αυτής της απάνθρωπης συνθήκης είναι να βρίσκεται η χώρα στα όρια λιμού και να κινδυνεύουν οι άνθρωποι να προσβληθούν από αρρώστιες.\nΜε τι τρέφονταν οι άνθρωποι τότε;\nΑς δούμε αναλυτικά ποιες συνταγές και ποιους τρόπους είχαν εφεύρει προκειμένου να καλύπτουν το αίσθημα της πείνας εκείνη τη δύσκολη περίοδο. Αρχικά, μία συνταγή ήταν η λεγόμενη μπαζίνα, η οποία ήταν ένα αποτέλεσμα βραστού, αλατισμένου νερού μέσα στο οποίο πρόσθεταν καλαμποκάλευρο και το άφηναν μέχρι να πήξει. Ένα άλλο είδος φαγητού ήταν η ροκίσσα, το οποίο ήταν είδος πίτας. Ανακάτευαν μαζί καλαμποκάλευρο, λάδι και αλάτι μέχρι να πήξει και το περιέχυναν σε ένα ρηχό ταψί.\nΤο έκοβαν σε τετράγωνα και πρόσθεταν κι άλλο λάδι. Το έψηναν στο φούρνο ή στο τζάκι. Επιπλέον, η γνωστή σε όλους μπομπότα, ήταν το ψωμί της κατοχής. Ζυμάρι από αλεύρι καλαμποκιού, λίγο λάδι,νερό και μαγιά. Όλο το βράδυ το άφηναν να φουσκώνει ώστε το πρωί να είναι έτοιμο. Ένα ακόμη είδος πίτας, ήταν η καγιαννή, η λεγόμενη λαχανόπιτα των φτωχών. Τοποθετούσαν στο ταψί καλαμποκάλευρο, λάδι και νερό, ώστε να δημιουργηθεί μία λεπτή στρώση ζύμης και έπειτα τοποθετούσαν κρεμμύδι και άγρια χόρτα που μάζευαν από τα χωράφια ή από τον κήπο τους.\nΈπειτα, πρόσθεταν άλλη μία στρώση ζύμης και την έψηναν. Άλλο ένα διαδεδομένο φαγητό της κατοχής, ήταν οι ροκόριζες, οι οποίες αποτελούν τις ρίζες από τα ραδίκια. Οι γυναίκες της εποχής τις έβραζαν, αλλά έτρωγαν μόνο το εξωτερικό τους μέρος, καθώς το κέντρο της ρίζας ήταν σκληρό. Χαρακτηριστικό αποτελεί ότι το ζουμί τους ήταν πολύ θρεπτικό και το χρησιμοποιούσαν ως φάρμακο για τον βήχα και το στομάχι. Επίσης, αξίζει να αναφέρουμε και το κουρκούτι. Χρησιμοποιούσαν το ζουμί από βρασμένο σιτάρι, το έριχναν σε χύτρα με χλιαρό νερό και σταδιακά πρόσθεταν αλεύρι, ανακατεύοντας το για να μη σβωλιάσει και έπειτα πρόσθεταν ακόμη λίγο ζουμί από το βρασμένο σιτάρι και συνέχιζαν τη βράση μέχρι να γίνει πηχτό. Στο τέλος της διαδικασίας, πρόσθεταν λάδι και αλάτι, και αν διέθεταν κανέλα και ζάχαρη για να γίνει γλυκό.\nΕπιπλέον, καθώς όπως προαναφέρθηκε, πρώτες ύλες και αγαθά ήταν δυσεύρετα, όπως είναι επακόλουθο δεν υπήρχε και καφές. Είχαν ανακαλύψει,όμως, οι νοικοκυρές έναν εναλλακτικό τρόπο για να έχουν την αίσθηση ότι πίνουν καφέ, έναν καφέ φτιαγμένο από ρεβίθια. Τα άλεθαν και τα έψηναν και στο τέλος τοποθετούσαν πετιμέζι αντί για ζάχαρη. Ακόμη, εκτός από τα ρεβίθια χρησιμοποιούσαν εναλλακτικά και βραστά κουκούτσια.\nΦυσικά, δε δύναται να παραλείψουμε, ότι στα μεγάλα αστικά κέντρα οι άνθρωποι υπέφεραν περισσότερο. Αρκετοί Αθηναίοι πολίτες σώθηκαν λόγω των συσσιτίων που διοργανώνονταν από την εκκλησία και από σωματεία της πόλης, τα οποία τους εξασφάλιζαν ένα πιάτο φαγητό. Επίσης, αξίζει να σημειώσουμε, ότι οι Αθηναίοι μάζευαν ακόμη ό, τι χορταρικό έβρισκαν, ώστε να το καταναλώσουν, και μάλιστα είχε ανακοινωθεί να προσέχουν τι είδους χόρτα μαζεύουν, γιατί δεν ήταν όλα βρώσιμα, αλλά εξαιτίας της μεγάλης πείνας, κάτι τέτοιο ήταν αδύνατον να τηρηθεί. Χρήματα δεν υπήρχαν και γι’ αυτό τον σοβαρό λόγο οι άνθρωποι στράφηκαν στην ανταλλακτική οικονομία.\nΕίναι οδυνηρά, άσχημα, απάνθρωπα και ανεξίτηλα στη μνήμη των ανθρώπων τα δύσκολα αυτά χρόνια. Για κάποιους αποτελούν προσωπικά βιώματα ή ακούσματα και για κάποιους άλλους ιστορικά γεγονότα που έχουν διαβάσει. Είναι ιστορικές στιγμές, όπου διαβάζοντας τες σε κάνουν να εκτιμάς όλα αυτά που έχεις και τα θεωρείς δεδομένα και αυτονόητα, γιατί για κάποιους άλλους, ακόμη και σήμερα, δεν είναι.\nΣάνια Ράπτη, Δημοσιογράφος


Λεκλέρ: «Μην περιμένετε βάθρο αυτή τη φορά» | InMotion by gazzetta\nΛεκλέρ: «Μην περιμένετε βάθρο αυτή τη φορά»\nGazzetta team 8 Αυγούστου 2020 - 21:11\nΟ οδηγός της Ferrari γκρινιάζει για τα μαλακά ελαστικά με τα οποία θα ξεκινήσει τον αγώνα στο Σίλβερστον και δηλώνει στους φίλους της Scuderia να μην τρέφουν υψηλές προσδοκίες για μία θέση στο βάθρο σε αυτόν τον αγώνα.\nΔύο πιτ στοπ η Ferrari;\nΤην προηγούμενη εβδομάδα είχε ξεκινήσει ο Λεκλέρ στην ίδια πίστα του Σίλβερστον τέταρτος τον αγώνα και τερμάτισε τρίτος, όμως αυτή την Κυριακή φαίνεται ότι θα πρέπει να ξεχάσουν στη Ferrari τέτοιες επιδόσεις. Ο Μονεγάσκος κατάφερε μεν να περάσει στο Q3 σε αντίθεση με τον Φέτελ που…σκάλωσε στο Q2, όμως θα εκκινήσει όγδοος και όπως παραδέχθηκε, «αυτή είναι μία ρεαλιστική εικόνα, για να είμαστε ειλικρινείς».\nΙδιαίτερα τα μαλακά ελαστικά φαίνεται ότι λειτουργούν προβληματικά για τις Ferrari. Ο Λεκλέρ δήλωσε ότι «στο Q3 δεν μπορέσαμε να ολοκληρώσουμε ούτε έναν πλήρη γύρο με αυτά. Στο τελευταίο τμήμα της πίστας σχεδόν καταρρέουν. Εκεί έχασα πολύ χρόνο, όμως δεν μπορούμε να κάνουμε τώρα πλέον πολλά πράγματα. Αν είχαμε επιλέξει λίγο περισσότερη πρόσφυση, τότε θα είχαμε χάσει σε απόδοση, όμως έτσι πληρώσαμε ένα βαρύ τίμημα στο τρίτο μέρος της πίστας».\nΤα ελαστικά που έχει επιλέξει για τον συγκεκριμένο αγώνα η Pirelli έχουν μαλακότερη γόμα και αυτό θα προκαλέσει σύμφωνα με τον Λεκλέρ μεγαλύτερα προβλήματα στη Scuderia. «Μάλλον δεν θα πρέπει να περιμένουμε πάλι βάθρο. Εκτιμώ, ότι θα αποκτήσουμε προβλήματα, όταν βλέπω την αδυναμία στη διαχείριση των ελαστικών» εξήγησε ο 22χρονος οδηγός της Ferrari.\nΌλα αυτά παραπέμπουν σε μία τακτική δύο πιτ στοπ για τη Ferrari, ενώ ο Λεκλέρ είναι πεπεισμένος ότι κάποιες άλλες ομάδες θα πάρουν το ρίσκο του ενός πιτ στοπ. Όπως ανέφερε χαρακτηριστικά ο Μονεγάσκος, «δεν μπορώ να πω ποια στρατηγική θα επιλέξουμε εμείς, όμως αναλύσαμε τα δεδομένα και είμαστε σίγουροι, για τη στρατηγική που θα ακολουθήσουμε αύριο. Θα είναι πολύ δύσκολο να διατηρηθούμε ανταγωνιστικοί με τους άλλους στον αγώνα, παραμένουμε όμως αισιόδοξοι. Θα δώσω τον καλύτερο εαυτό μου και θα δούμε πού θα καταλήξουμε».


Θέμα: Είστε ένας διαφημιστής που θέλετε να διαφημίσετε προϊόντα και κρίνετε αναγκαίο να προβάλετε τις θετικές επιδράσεις της διαφήμισης στη σύγχρονη κοινωνία. Ποιες μεθόδους πειθούς θα χρησιμοποιούσατε για να πείσετε;\nζούμε στον 21ο αιώνα, στον αιώνα της προόδου και της ανάπτυξης. Η στροφή της ανθρωπότητας είναι μια στροφή στην κατανάλωση, στην οικονομία της αγοράς. Έτσι ονομάζεται το οικονομικό σύστημα όπου ο καταναλωτής έχει να διαλέξει ανάμεσα σε πολλές δυνατότητες, αποφασίζει τι θα καταναλώσει και κατευθύνει την παραγωγή στο τι θα παράγει. Η διαφήμιση παίζει καθοριστικό ρόλο στη διαμόρφωση των δυνατοτήτων του καταναλωτή.\nØ Γνωστικοποιεί και πληροφορεί για τα τεχνολογικά επιτεύγματα, τα νέα προϊόντα και δίνει την ευκαιρία στον πολίτη να γνωρίσει και να επιλέξει το προϊόν του γούστου του.\nØ Η διαφήμιση ψυχαγωγεί, σπάζει τη μονοτονία, αφήνει το μυαλό να πετάξει λίγο στη φαντασία και διαμορφώνει το χαρακτήρα του απαλλάσσοντας τον από σκοτούρες της ζωής.\nØ Επιτυγχάνεται η ποιοτική βελτίωση των παραγόμενων προϊόντων λόγω του έντονου ανταγωνισμού. Συνεπώς επιλέγουμε τα προϊόντα ανάλογα με το γούστο μας.\nØ Η διαφήμιση συμβάλλει στην εργοδότηση πολλών άνεργων και ενισχύει οικονομικά τα Μ.Μ.Ε. που την προβάλλουν. Ας μην ξεχνάμε ότι η διαφήμιση είναι κι αυτή μια επιστήμη.\nØ Φέρνει το κοινό σε επαφή με διάφορα κοινωνικά προβλήματα όπως είναι τα ναρκωτικά, το AIDS, τα τροχαία ατυχήματα που αφυπνίζουν συνειδήσεις. Καλλιεργεί λοιπόν την κοινωνική συνείδηση και καθιστά το άτομο υπεύθυνο.\nØ Η διαφήμιση προάγει και τον πολιτισμό γιατί μέσα από τις αθλητικές και πολιτιστικές εκδηλώσεις στέλλονται διάφορα μηνύματα.\nØ Μειώνονται οι τιμές επειδή η κατανάλωση αυξάνεται και επειδή το κόστος της διαφήμισης είναι χαμηλότερο από το κόστος που έχουν οι προσωπικές πωλήσεις.\nØ Δημιουργούνται κίνητρα για παραγωγή νέων αγαθών, για πρωτοτυπία και καινοτομία, καλλιεργείται η καλαισθησία.\nΕπομένως κύριες και κύριοι, η διαφήμιση στις μέρες μας συνδέεται άμεσα με την αγορά και την κατανάλωση. Η αξία της αναμφισβήτητα είναι κοινωνική, αρκεί να διέπεται από το πνεύμα της λογικής, της καλαισθησίας και της αλήθειας. Τότε μόνο μπορεί να συμβάλει στην ευρεία διακίνηση των αγαθών.\nΑναρτήθηκε από Λουκία Γρηγορίου στις 12:19 μ.μ.


RUN GREECE Ηράκλειο Αγώνες πόλης 5χλμ., 10χλμ. και Παιδιών για όλους Κυριακή 17 Απριλίου 2016 - Super 904 : Ηράκλειο Κρήτης | Η καλύτερη ξένη μουσική της πόλης\nHome / LIFE / RUN GREECE Ηράκλειο Αγώνες πόλης 5χλμ., 10χλμ. και Παιδιών για όλους Κυριακή 17 Απριλίου 2016\nRUN GREECE Ηράκλειο Αγώνες πόλης 5χλμ., 10χλμ. και Παιδιών για όλους Κυριακή 17 Απριλίου 2016\nΗ πόλη του Ηρακλείου ετοιμάζεται για 4η χρονιά να υποδεχθεί την επιτυχημένη διοργάνωση αγώνων δρόμου RUN GREECE που διοργανώνει ο ΣΕΓΑΣ σε συνεργασία με την Περιφέρεια Κρήτης, το Δήμο Ηρακλείου και την υποστήριξη της WIND.\nΤην Κυριακή 17 Απριλίου 2016 το Ηράκλειο θα φιλοξενήσει ξανά τους Αγώνες 5χλμ., 10 χλμ. και Παιδιών με στόχο φέτος να αγκαλιάσει ακόμη περισσότερους δρομείς κάθε ηλικίας, ακόμη περισσότερους ανθρώπους που θέλουν να πάρουν μέρος στη μεγάλη γιορτή και να ξεπεράσει τις περσινές συμμετοχές.\nΚάτοικοι της πόλης αλλά και επισκέπτες, αναμένεται να δώσουν το παρών στις εκκινήσεις των 5χλμ και 10 χλμ. αλλά και στον αγώνα Παίδων, όχι μόνο για να αθληθούν και να λάβουν μέρος στη μεγάλη γιορτή που πλέον έχει γίνει θεσμός, αλλά ταυτόχρονα να στηρίξουν και την κοινωνική πρωτοβουλία της WIND που αυτή τη χρονιά στηρίζει το έργο του Παγκρήτιου Συλλόγου Γονέων και Κηδεμόνων Παιδιών με νεοπλασματικά νοσήματα «Ηλιαχτίδα».\nΤις λεπτομέρειες για τη στήριξη του αγώνα και την πρωτοβουλία της κοινωνικής προσφοράς έδωσε ο εκπρόσωπος της WIND κ. Μιχάλης Πλερωνάκης, ο οποίος ανέφερε: «Συμμετέχουμε στη μεγάλη αθλητική γιορτή της πόλης μας με αμείωτο ενθουσιασμό για 4η χρονιά με πολλούς και διαφορετικούς τρόπους. Είμαστε εδώ όπως πάντα για καλό σκοπό, για να συνδέσουμε τον αγώνα με την κοινωνική προσφορά και την αλληλεγγύη. Φέτος στηρίζουμε την Ηλιαχτίδα έναν αξιόλογο σύλλογο που φροντίζει τις ανάγκες των παιδιών με νεοπλασματικά νοσήματα».\nΠαράλληλα, προσφέρουμε στη διοργάνωση τις Τηλεπικοινωνιακές μας υπηρεσίες, διαθέτοντας το σύγχρονο δίκτυο μας, διασφαλίζοντας απρόσκοπτη επικοινωνία και πρόσβαση στο Internet από το κινητό ή το tablet, με πολύ γρήγορες ταχύτητες. Επίσης, μέχρι το τέλος Απριλίου, τα καταστήματα WIND, συμμετέχουν στο «αγωνιστικό κλίμα» με προσφορές σε πολύ χαμηλές τιμές για 4G smartphone, Tablet και συνδέσεις Κινητής, Σταθερής και Internet. Είμαστε έτοιμοι λοιπόν, ευχόμαστε καλή δύναμη στους διοργανωτές, στην Τοπική Αυτοδιοίκηση, στους εθελοντές και καλή επιτυχία σε όλους τους συμμετέχοντες».\nΑπό την πλευρά της, η Μαρία Ευστρατίου, Πρόεδρος Συλλόγου «Ηλιαχτίδα» , δήλωσε: «Ο Σύλλογος «Ηλιαχτίδα» υποστηρίζει υλικά και ψυχολογικά παιδιά με νεοπλασματικά νοσήματα καθώς και τις οικογένειες τους.Το έργο μας στηρίζεται αποκλειστικά στα εθελοντικά μέλη και τους ευαισθητοποιημένους πολίτες με διάθεση προσφοράς. Ευχαριστούμε την WIND για την ουσιαστική υποστήριξη στον Οργανισμό μας και για την εξαιρετική αυτή πρωτοβουλία που κινητοποιεί και ενεργοποιεί τους πολίτες».\nΣημειώνεται ότι οι εγγραφές για το Run Greece Ηράκλειο έχουν ήδη ξεκινήσει και αναμένεται να ολοκληρωθούν άμεσα. Δυνατότητα εγγραφής υπάρχει on-line, μέσω της ιστοσελίδας www.run-greece.gr, είτε με την συμπλήρωση της σχετικής έντυπης αίτησης που οι ενδιαφερόμενοι μπορούν να προμηθευτούν στα Γραφεία Ε.Α.Σ. ΣΕΓΑΣ Κρήτης καθώς και στην Περιφέρεια Κρήτης.


Ανησυχεί ο ΟΗΕ για την κλιμακούμενη βία στην βορειοδυτική Συρία - slpress.gr\nΑνησυχεί ο ΟΗΕ για την κλιμακούμενη βία στην βορειοδυτική Συρία\nΤα Ηνωμένα Έθνη ανακοίνωσαν ότι εντείνεται η ανησυχία τους για τους αμάχους στη βορειοδυτική και κεντρική Συρία, μετά τους βομβαρδισμούς που συνεχίστηκαν για τρίτη ημέρα. Ο πόλεμος στη Συρία μαίνεται από το 2011 και οι εχθροπραξίες αναζωπυρώνονται σε διάφορες περιοχές της χώρας κατά περιόδους.\nΣύμφωνα με την ΜΚΟ, έχουν σκοτωθεί τουλάχιστον επτά άμαχοι. Ο Σουάνσον έκανε λόγο 9 θύματα μεταξύ των αμάχων — επτά νεκρούς στη νότια Ιντλίμπ και δύο στη Χάμα — και δεκάδες τραυματίες στις επαρχίες Ιντλίμπ, Χάμα και Χαλέπι. Ο Σουάνσον έκρινε ότι πρέπει να αποφευχθεί η πλήρης αναζωπύρωση των εχθροπραξιών, ειδικά στην επαρχία Ιντλίμπ, διότι σε αυτή την περίπτωση τα δεινά του πληθυσμού θα φθάσουν σε επίπεδο «που δεν έχουμε δει ως τώρα» στη σύρραξη.\nΕτικέτες Ιντλίμπ ΟΗΕ Συρία τζιχαντιστές Χαλέπι


Μαντσίνι: «Επικίνδυνο αποτέλεσμα» - Newsbomb - Ειδησεις - News\nΑΘΛΗΤΙΚΑ 15/02/2011 23:56\nΜαντσίνι: «Επικίνδυνο αποτέλεσμα»\nΤην άποψή του πως η «λευκή» ισοπαλία είναι επικίνδυνο αποτέλεσμα, εξέφρασε ο Ρομπέρτο Μαντσίνι. Ο Ιταλός τεχνικός...\nΤην άποψή του πως η «λευκή» ισοπαλία είναι επικίνδυνο αποτέλεσμα, εξέφρασε ο Ρομπέρτο Μαντσίνι.\nΟ Ιταλός τεχνικός της Μάντσεστερ Σίτι, στην συνέντευξη Τύπου που ακολούθησε, υποστήριξε πως η ομάδα του έκανε ένα καλό παιχνίδι, αλλά δεν κατάφερε να πετύχει ένα τέρμα, ενώ τόνισε πως ο αγωνιστικός χώρος δεν βοήθησε να παιχθεί καλό ποδόσφαιρο.\n«Το είχα πει και χθες, ότι ήταν ένα δύσκολο παιχνίδι, γιατί δεν ήταν καλός κι ο αγωνιστικός χώρος. Ο Άρης είχε 10 παίκτες πίσω από την μπάλα στο πρώτο μέρος, αλλά θα μπορούσαμε να είχαμε πετύχει ένα γκολ με τον Ντζέκο. Το 0-0 είναι ένα επικίνδυνο αποτέλεσμα, αλλά θεωρώ ότι στο Μάντσεστερ θα είναι ένα διαφορετικό παιχνίδι», ανέφερε αρχικά.\n«Σίγουρα θα ήταν καλύτερα να είχαμε σκοράρει ένα τέρμα, όπως και με την Μάντσεστερ (σ.σ. Γιουνάιτεντ) και με την Άστον Βίλα, αλλά δεν το κάναμε και πήγε όπως πήγε το παιχνίδι. Αν είχαμε σκοράρει ο Άρης θα έπαιζε με έναν διαφορετικό τρόπο παιχνιδιού. Δεν είναι το καλύτερο δυνατό αποτέλεσμα. Είναι καλό αλλά όχι τόσο όσο το 1-1. Έχουμε την ευκαιρία στην έδρα μας».\nΌσον αφορά στην παρουσία του Έντιν Ντζέκο, ο τεχνικός ηγέτης των «πολιτών», υποστήριξε:\n«Είμαι σίγουρος ότι μπορεί να γίνει καλύτερος αλλά είναι δύσκολο όταν παίρνεις μεταγραφή τον Ιανουάριο που χρειάζεται χρόνος για να προσαρμοστείς. Όσο για την βελτίωσή του, δεν μπορούμε να το πούμε παιχνίδι με το παιχνίδι, αλλά θα βελτιώνεται με τον καιρό».\nΣε ερώτηση αν επηρεάστηκαν οι παίκτες του από την χρήση φακών λέιζερ, απάντησε:\n«Από ότι είδα, υπήρχαν κάποια λέιζερ. Αυτό είναι εκπληκτικό».\nΓια το γεγονός ότι δεν αγωνίστηκε από τις πτέρυγες, υποστήριξε:\n«Δεν πήγε τόσο καλά ο Ράιτ Φίλιπς. Έκανε μόνο μία σέντρα προς τον Ντζέκο και πρέπει να εκμεταλλευτούν περισσότερο, αλλά δεν μπορούσε να γίνει καλό παιχνίδι, λόγω του γηπέδου».\nΑναφορικά με την ατμόσφαιρα που δημιούργησαν οι οπαδοί του Άρη, δήλωσε:\n«Ήταν φανταστική ατμόσφαιρα, αλλά δεν νομίζω ότι επηρεαστήκαμε. Η ομάδα έπαιξε καλά».\nΓια το γεγονός ότι ο Κάρλος Τέβες έμεινε μακριά από το γκολ, είπε:\n«Δεν είναι δυνατό να σκοράρεις σε κάθε παιχνίδι. Δεν μπορούμε να περιμένουμε μόνο από τον Τέβες να σκοράρει. Πρέπει να το κάνουν κι άλλοι παίκτες».\nΤέλος, για το ότι ο Άρης διατήρησε το αήττητο στη έδρα του, απάντησε:\n«Προσπαθήσαμε να κερδίσουμε. Το γεγονός ότι ο Άρης είναι αήττητος, κάτι λέει. Έπαιξε καλή άμυνα και με την βοήθεια του κόσμου, δεν ηττήθηκε».


Η ιδιωτική κεφαλαιουχική εταιρεία με την επωνυμία ΛΙΑΡΟΥ ΕΛΕΥΘΕΡΙΑ .που εδρεύει στην .ΦΙΛΟΛΑΟΥ 28 με ΑΦΜ 036734109 και με αριθμό ΓΕΜΗ 155585401000..τηλ. 2107562111..ηλεκτρονική διεύθυνση επικοινωνίας info@mcdor.gr.. η οποία διατηρεί το ηλεκτρονικό κατάστημα www.mcdor.gr και η οποία θα καλείται εφεξής McDor, λειτουργώντας ως Υπεύθυνος Επεξεργασίας, συλλέγει, αποθηκεύει, χρησιμοποιεί και εν γένει επεξεργάζεται τα προσωπικά δεδομένα σας\nΓια πληροφορίες σχετικά με την εξέλιξη του Αιτήματός σας μπορείτε να καλείτε στο τηλέφωνο 2107562111 & 6981603407..ή στην ηλεκτρονική διεύθυνση .info@mcdor.gr\nΓ. Νόμιμη βάση επεξεργασίας των Δεδομένων από την ΛΙΑΡΟΥ ΕΛΕΥΘΕΡΙΑ.\nε) την εκτέλεση της παραγγελίας σας, την απάντηση της ΛΙΑΡΟΥ ΕΛΕΥΘΕΡΙΑΣ σε ερώτημα σας, την εξυπηρέτηση σας στα πλαίσια της πελατειακής σχέσης σας με την McDor.\nΗ επεξεργασία των Δεδομένων διεξάγεται είτε από το ειδικά εξουσιοδοτημένο προσωπικό της McDor που είναι αναγκαίο για την εκτέλεση της παραγγελίας και το οποίο έχει δεσμευτεί με τήρηση εμπιστευτικότητας, είτε μέσω συστημάτων πληροφορικής και ηλεκτρονικών συσκευών από την McDor και κατ’ εξαίρεση από τρίτους, οι οποίοι, έχοντας δεσμευτεί συμβατικά έναντι της McDor για την τήρηση εμπιστευτικότητας και την προστασία των Δεδομένων σας, τα επεξεργάζονται αποκλειστικά και μόνο για τους σκοπούς για τους οποίους μας έχουν παρασχεθεί.\nΗ McDor εγγυάται ότι δεν θα προβεί σε διαβίβαση, κοινοποίηση, παραχώρηση κ.λπ. των Δεδομένων σε τρίτους (πλην αυτών που αναφέρονται στον παρόντα όρο) για οποιοδήποτε σκοπό ή χρήση παρά μόνο εάν κάτι τέτοιο καθίσταται υποχρεωτικό από την κείμενη νομοθεσία ή είναι απαιτητό από δημόσιους/δικαστικούς φορείς/αρχές.\nΗ McDor εγγυάται ότι δεν θα προβεί σε διαβίβαση, κοινοποίηση, παραχώρηση κ.λπ. των Δεδομένων σε τρίτους (πλην αυτών που αναφέρονται στην παρούσα) για οποιοδήποτε σκοπό ή χρήση παρά μόνο εάν κάτι τέτοιο καθίσταται υποχρεωτικό από την κείμενη νομοθεσία ή είναι απαιτητό από δημόσιους/δικαστικούς φορείς/αρχές.\nβ) να μη στέλνουν σε τρίτους Δεδομένα σας χωρίς την άδεια της Εταιρείας McDor.\nΗ McDor δεσμεύεται να διαφυλάσσει τα Δεδομένα σας.\nΗ Πολιτική Προστασίας Προσωπικών Δεδομένων ενημερώθηκε στις 29.09.2020


Σωτήρης Ρούσσος: «Η θέση της Ευρωπαϊκής Ένωσης για το Αφγανιστάν είναι αμυντική και ανόητη» - POPAGANDA\nΟ τελευταίος Αμερικανός στρατιώτης έφυγε από το Αφγανιστάν στις 30 Αυγούστου, δίνοντας έτσι τέλος στον μακροβιότερο πόλεμο στην ιστορία των ΗΠΑ. Η αμερικανική κατοχή κράτησε 20 ολόκληρα χρόνια και η αποτυχία της δεν άργησε να φανεί. Το δυτικού τύπου κράτος που προσπάθησαν να χτίσουν οι δυτικοί σύμμαχοι γκρεμίστηκε εν μια σχεδόν νυκτί. Αμερικανοί και Ευρωπαίοι φαίνεται πως δεν κατάφεραν ποτέ στην ουσία, να εξουδετερώσουν τους Ταλιμπάν, οι οποίοι πήραν και πάλι τα ηνία της πολύπαθης χώρας, με όλο τον πλανήτη να κοιτά αποσβολωμένος, περιμένοντας ποια θα είναι η επόμενη μέρα. Ήδη εκατοντάδες Αφγανοί έχουν εγκαταλείψει την χώρα, ενώ χιλιάδες άλλοι ψάχνουν τρόπο να φύγουν.\nΤί ήταν αυτό όμως, που επέφερε την πανωλεθρία των ΗΠΑ, πώς μπόρεσαν οι Ταλιμπάν να ανασυνταχθούν και να πάρουν και πάλι την εξουσία στα χέρια τους, κάνοντας σχεδόν περίπατο στην Καμπούλ και ποια θα είναι η στάση της Ευρωπαϊκής Ένωσης αλλά και της Ελλάδας, από δω και πέρα; O Σωτήρης Ρούσσος, Αναπληρωτής Καθηγητής στο Πανεπιστήμιο Πελοποννήσου και υπεύθυνος του Κέντρου Μεσογειακών, Μεσανατολικών και Ισλαμικών Σπουδών δίνει απαντήσεις στην Popaganda.\nΌσο παρακολουθώ τις εξελίξεις στο Αφγανιστάν, μου φάνηκε κάπως ξαφνική και αναίμακτη η άνοδος των Ταλιμπάν και πάλι στην εξουσία. Ήταν όντως ξαφνική ή απλά η Δύση και η Διεθνής Κοινότητα έκαναν τα στραβά μάτια; Όχι, δεν ήταν μια ξαφνική ανάδειξη των Ταλιμπάν στην εξουσία. Η Ταλιμπάν ήταν ήδη ισχυροί, τον τελευταίο χρόνο περίπου δεν δέχονταν επιθέσεις από τους Αμερικανούς. Ο αφγανικός στρατός από ότι φάνηκε και από ότι ήταν φανερό ότι θα συμβεί, ακριβώς επειδή δεν είχε καμία αφοσίωση στην κυβέρνησή του, δεν πολέμησε και δεν υπήρχε κάποια άλλη δύναμη να τους συγκρατήσει, εκτός αν οι ίδιοι οι Αμερικανοί επιθυμούσαν να συγκρουστούν μαζί τους. Από τη στιγμή που οι Αμερικανοί σταμάτησαν να συγκρούονται μαζί τους, τότε δεν υπήρχε άλλη δύναμη να συγκρατήσει τους Ταλιμπάν. Ίσως βέβαια, πιθανολογώ, να υπήρχε κάποια εκτίμηση, από πλευράς Αμερικανών, ότι σε κάποιες μάχες θα τους συγκρατήσει ο αφγανικός στρατός και δεν θα υπήρχε αυτή η ραγδαία προέλασή τους, προς την πρωτεύουσα, αλλά αυτό είναι μια υπόθεση, δεν ξέρω τι συνέβη στα επιχειρησιακά σχέδια των Αμερικανών, αλλά νομίζω ότι το ενδεχόμενο οι Ταλιμπάν να κυριαρχήσουν στο Αφγανιστάν όταν οι Αμερικανοί θα σταματούσαν να συγκρούονται μαζί τους, νομίζω κανένας σοβαρός αναλυτής δεν το απέκλειε.\nΆρα οι Ταλιμπάν δεν είχαν χάσει τη δύναμή τους όλα αυτά τα χρόνια; Κανένα αντάρτικο δεν χάνει όταν δεν εξουδετερώνεται. Σπάνια τα αντάρτικα κερδίζουν έναν πόλεμο κάνοντας μια μετωπική επίθεση εναντίον του εχθρού τους, αλλά εξουθενώνοντας τον εχθρό και καθιστώντας την εξουδετέρωση τους αδύνατη περίπτωση. Άρα λοιπόν από τη στιγμή που δεν εξουδετερώθηκαν, από τη στιγμή που μπορούσαν να κάνουν επιχειρήσεις και να κυριαρχούν σε μεγάλες περιοχές του Αφγανιστάν, ήταν δεδομένο πως σε 10 ή 20 χρόνια οι Αμερικανοί θα έφευγαν.\nΕπειδή χρησιμοποιήσατε την λέξη αντάρτικο, η οποία στο μυαλό μου τουλάχιστον, είναι συνδεδεμένη με την «έγκριση» έστω μιας μερίδας του λαού, θεωρείτε ότι αυτό συμβαίνει και στο Αφγανιστάν; Προφανώς, ιδιαίτερα στην εθνότητα των Παστούν και σε ορισμένες περιοχές, κυρίως την ύπαιθρο που οι άνθρωποι είναι άκρως συντηρητικοί, οι Ταλιμπάν έχουν μεγάλη επιρροή. Να μην ξεχνάμε επίσης ότι οι Ταλιμπάν δεν ήταν τόσο διεφθαρμένοι, όσο οι κυβερνησεις που υπήρχαν κατά τη διάρκεια της αμερικανικής παρουσίας, άρα λοιπόν και από αυτή τη σκοπιά της σύγκρισης της διαφθοράς, οι Ταλιμπάν έβγαιναν κερδισμένοι. Αλλά κυρίως η βάση υποστήριξής τους ήταν η ύπαιθρος, ειδικά εκεί που ζούσαν οι Παστούν και συμμαχίες φυλές.\nΤα όσα ξέρουμε εμείς στη «Δύση» για το Αφγανιστάν, έχουν να κάνουν κυρίως για όσα ακολούθησαν την 11η Σεπτεμβρίου και για τους πιο διαβασμένους από την εισβολή της Σοβιετικής Ένωσης και μετά. Τί ήταν το Αφγανιστάν πριν τους Σοβιετικούς; Περίπου ό,τι είναι και σήμερα. Θέλω να πω ότι οι βασικές κοινωνικές συνθήκες δεν άλλαξαν. Το Αφγανιστάν είναι μια αγροτική χώρα, το μεγαλύτερο μέρος του πληθυσμού ζει στην ύπαιθρο η οποία είναι πολύ συντηρητική, υπάρχει ένα τεράστιο μορφωτικό, οικονομικό και κοινωνικό χάσμα μεταξύ των μεγαλουπόλεων, κυρίως της Καμπούλ και της υπαίθρου και έχει τρεις βασικούς πυλώνες πολιτικής, κοινωνικής και οικονομικής εξουσίας, που είναι οι φύλαρχοι, οι αρχηγοί των φυλών, οι μουλάδες δηλαδή τοπικοί θρησκευτικοί ηγέτες και οι μεγάλοι γαιοκτήμονες, οι οποίοι έχουν εκατοντάδες χιλιάδες ή και εκατομμύρια στρέμματα στην κατοχή τους και εκατοντάδες χιλιάδες αγρεργάτες στη δούλεψη τους, ή και εκατομμύρια μερικές φορές. Αυτό είναι το Αφγανιστάν σήμερα, αυτό ήταν και τις δεκαετίες του 60 ή 70 με την έννοια των κοινωνικών συνθηκών. Δεν έχει αλλάξει τίποτα.\nΠου πιστεύετε ότι απέτυχε η Δύση αναφορικά με το Αφγανιστάν, ή θα έπρεπε απλά να μην ανακατευτεί με την έννοια να μην έχει ίσως το «σύνδρομο του λευκού σωτήρα». Θα ήταν διαφορετικά τα πράγματα; Δεν ξέρω πόσο διαφορετικά θα ήταν τα πράγματα, αυτό που ξέρω είναι ότι όλες οι εκσυγχρονιστικές προσπάθειες στο Αφγανιστάν και αυτές που έγιναν από Αφγανούς κυβερνώντες, είτε στη δεκαετία του 1920 ή 1970, είτε έγιναν από τους Σοβιετικούς ή τους Αμερικανούς, αφορούσαν κυρίως τα μεγάλα αστικά κέντρα, ιδιαίτερα την Καμπούλ. Για διάφορους λόγους, δεν μπόρεσαν ποτέ να πείσουν την ύπαιθρο, να προχωρήσουν και να την αλλάξουν. Αυτό συνέβη κυρίως, κατά τη γνώμη μου, γιατί δεν άλλαξαν το γαιοκτημονικό καθεστώς, που θα άλλαζε πάρα πολλά πράγματα στο Αφγανιστάν, δεν έκαναν δηλαδή μια αναδιανομή των τεράστιων γαιοκτημονικών περιουσιών στους ακτήμονες αγρότες, αυτό θα ήταν μια τεράστια επανάσταση στο Αφγανιστάν και πιθανώς να άλλαζε πολλές άλλες προοπτικές. Ιδιαίτερα οι Αμερικανοί, προτίμησαν να προσεταιριστούν τη μορφωμένη ελίτ της Καμπούλ και τους μεγάλους γαιοκτήμονες και κάποιοι τους φυλάρχους. Αυτοί δεν είχαν σχέση με τη πλειοψηφία του πληθυσμού της υπαίθρου, άρα δεν είχαν και κοινωνική βάση για να κάνουν κάποια μεταρρύθμιση. Σε αυτό συνήθως αν θέλετε, ακυρώνονται οι εκσυγχρονιστικές προσπάθειες. Και βεβαίως το γεγονός ότι το Αφγανιστάν, όπως και η κάθε χώρα, είναι δύσπιστο σε τέτοιου είδους πρωτοβουλίες σωτήρων, που στην ουσία έχουν έρθει κι έχουν κατακτήσει τη χώρα τους. Δηλαδή και οι Σοβιετικοί και οι Αμερικανοί ήταν κατακτητές, δεν ήταν δικοί τους άνθρωποι.\nΤώρα ποια είναι η επόμενη μέρα; Πιστεύετε θα βρουν εύκολα οι Ταλιμπάν υποστηρικτές από γειτονικές χώρες, για να μπορέσει να γίνει βιώσιμη η κυβέρνηση που θέλουν να φτιάξουν; Το πρώτο μεγάλο στοίχημα των Ταλιμπάν είναι να πείσουν και τους Αμερικανούς, αλλά κυρίως χώρες, όπως η Κίνα και η Ρωσία, ακόμη και το Πακιστάν, ότι δεν θα επιτρέψουν σε άλλες οργανώσεις, όπως το ISIS και η Αλ Κάιντα, να χρησιμοποιήσουν το έδαφος τους σαν εφαλτήριο για επιθέσεις σε άλλες χώρες, όπως στην περιοχή των Ουιγούρων στην Κίνα, στο Πακιστάν, την Ινδία ή το Ιράν. Αυτό είναι το πρώτο τους μέλημα και νομίζω ότι αν δεν το πετύχουν αυτό θα έχουν μια πολύ δύσκολη διακυβέρνηση. Γιατί θα είναι δύσκολη; Γιατί χρειάζονται λεφτά, χρειάζονται ξένη οικονομική βοήθεια για να ξαναστηθεί το κράτος. Χρειάζονται στελέχη, άρα θα πρέπει να μην είναι τόσο άτεκτοι και τόσο βάρβαροι όσο ήταν στην αρχή, ώστε να μην φύγουν όλα τα εξειδικευμένα στελέχη από το Αφγανιστάν, για να μπορέσουν να συνεχίσουν να διοικούν το κράτος. Και τρίτο, έχουν ένα άλλο στοιχείο, που είναι εσωτερικό τους, που είναι οι φύλαρχοι. Έχουν κάνει μια σειρά συμφωνιών με τους φυλάρχους, πρέπει αυτές να τηρηθούν και από τους Ταλιμπάν και από τους φυλάρχους, ώστε να μην έχουμε συνέχιση μιας σειράς συγκρούσεων χαμηλής έντασης.\nΑπό τα πρώτα πράγματα που θυμάμαι εγώ από τους Ταλιμπάν, ήταν εκείνες οι περίφημες εικόνες που μαστιγώνουν γυναίκες στην Καμπούλ, να εκτελούν ανθρώπους σε ποδοσφαιρικά στάδια. Είναι ίδιοι οι Ταλιμπάν, θα προσπαθήσουν να χτίσουν ένα νέο προφίλ; Αυτό δεν το ξέρουμε αυτή τη στιγμή. Οι ίδιοι Ταλιμπάν δεν είναι, διότι έχουν περάσει 20 χρόνια από όταν έχασαν την εξουσία, το μεγαλύτερο μέρος της τότε ηγεσίας τους, είτε έχει σκοτωθεί, είτε έχει πεθάνει από φυσικά αίτια. Αυτή είναι μια νέα γενιά Ταλιμπάν, έχει ανδρωθεί μέσα στο αντάρτικο, δεν έχει εμπειρία της προηγούμενης διακυβέρνησης, και όπως σας είπα πιθανολογούμε, ότι τουλάχιστον στο πρώτο διάστημα θα κρατήσουν μια λιγότερο άτεκτη στάση προκειμένου να συγκρατήσουν έναν μεγάλο αριθμό εξειδικευμένων ανθρώπων, που τους είναι χρήσιμοι για τη λειτουργία του κράτους και της οικονομίας.\nΘυμόμαστε από την προηγούμενη διακυβέρνησή τους, ότι η θέση της γυναίκας ήταν ανύπαρκτη. Τι γίνεται τώρα ή μένει να το δούμε κι αυτό; Μένει να το δούμε. Να πούμε όμως, ότι όλες οι αλλαγές που βλέπαμε όλα αυτά τα χρόνια, συνέβαιναν στην Καμπούλ ή στα πολύ μεγάλα αστικά κέντρα. Στην ύπαιθρο τα πράγματα δεν είχαν αλλάξει και πάρα πολύ. Στις μεγάλες πόλεις θα υπάρξει μια τεράστια αλλαγή και στην αμφίεση των γυναικών και γενικότερα στη δυνατότητα να κινούνται ανεξάρτητες, να δουλεύουν και τα λοιπά, αλλά στην ύπαιθρο που μένει και ο μεγαλύτερος πληθυσμός, δεν θα υπάρξει κάποια μεγάλη αλλαγή, δεν θα επιφέρουν οι Ταλιμπάν μια τεράστια αλλαγή. Πολλές φορές ακούμε ανθρώπους από το Αφγανιστάν, που έχουν και τη δυνατότητα να μιλανε συνήθως αγγλικά, που προέρχονται από τα μορφωμένα στρώματα κυρίως της Καμπούλ, και νομίζουμε ότι έτσι έχει μετεξελιχθεί όλο το Αφγανισταν. Δεν είναι έτσι, ένα πολύ μεγάλο μέρος του πληθυσμού, εγώ θα έλεγα το 70% με 80% του πληθυσμού ζει υπό συνθήκες όπως ήταν και με τους Ταλιμπάν, δεν έχουν αλλάξει πολλά πράγματα.\nΤα τελευταία χρόνια έχουμε βιώσει μεγάλα προσφυγικά κύματα από το Αφγανιστάν προς την Ευρώπη. Πιστεύετε θα παίξει κάποιο ρόλο η αφγανική διασπορά; Συνήθως υπάρχουν δύο λογικές. Όσοι πρόσφυγες πηγαίνουν σε στρατόπεδα που βρίσκονται κοντά στη χώρα τους, για παράδειγμα στο Ιράν ή στο Πακιστάν, θέλουν να αναμειχθούν στα της χώρας τους γιατί είναι πολύ κοντά κι έχουν πια μεγαλύτερη δυνατότητα. Οι πρόσφυγες όμως, που φεύγουν μακριά, που έρχονται στην Ευρώπη, σε πρώτη φάση δεν επιθυμούν να εμπλακούν στα ζητήματα του Αφγανιστάν, αλλά να ενταχθούν στις κοινωνίες που έχουν έρθει και σε δεύτερη φάση, μετά από αρκετά χρόνια, ξαναβλέπουν την κατάσταση στο Αφγανιστάν, ή σε οποιαδήποτε άλλη χώρα και προσπαθούν να αναμειχθούν και να επηρεάσουν.\nΗ θέση της Ελλάδας ποια είναι για όλα αυτά; Η θέση της Ελλάδας καθορίζεται κυρίως από τη θέση της ΕΕ, η οποία είναι μια θέση αμυντική και θα έλεγα ανόητη, μέχρι τώρα. Η χώρα-κλειδί για τα προσφυγικά ρεύματα από το Αφγανιστάν, δεν είναι η Τουρκία, η Τουρκία είναι η δεύτερη χώρα αν θέλετε. Η χώρα-κλειδί για τους πρόσφυγες από το Αφγανιστάν είναι το Ιράν. Στο Ιράν εισέρχεται πρώτα το μεγαλύτερο μέρος των Αφγανών, που έρχονται προς την Ευρώπη. Περνούν το Ιράν, μετά περνούν στην Τουρκία και μετά προσπαθούν να περάσουν μέσω Ελλάδας ή άλλων τρόπων στην Ευρώπη. Άρα λοιπόν αν θα έπρεπε να μιλήσουμε με μια χώρα, ως Ελλάδα και ως Ευρώπη για το ζήτημα του αφγανικού προσφυγικού, αυτή θα ήταν το Ιράν. Αντιθέτως όμως, αντί να μιλήσουμε με το Ιράν και να δούμε πως μπορούμε να το βοηθήσουμε, να συγκρατήσει πρόσφυγες, που είναι χώρα πρώτης υποδοχής και πάντα λέμε ότι οι πρόσφυγες πρέπει να βρίσκονται σε χώρα που βρίσκεται κοντά στην πατρίδα τους, ώστε να είναι πιο εύκολο να επανέλθουν, μιλάμε με τη Τουρκία ή λέμε τι φράχτη θέλουμε να φτιάξουμε και τα λοιπά. Είναι προφανές ότι αυτό συμβαίνει γιατί οι Ευρωπαίοι φοβούνται να μιλήσουν με το Ιράν, υπό την πίεση των ΗΠΑ. Οι Αμερικανοί όμως δε θα δεχτούν πρόσφυγες, οι Ευρωπαίοι θα δεχτούν και άρα όσο πιο ανόητες είναι οι πολιτικές μας, με την έννοια ότι δεν συζητάμε με το Ιράν, τόσο πιο αναποτελεσματικές θα είναι.\nΑκούμε συνέχεια για τη Σαρία που θα εφαρμόσουν οι Ταλιμπάν. Τι είναι ακριβώς, είναι αυτός ο δαίμονας που έχουμε στο μυαλό μας; Η Σαρία, ο ισλαμικός νόμος δηλαδή, είναι ένα σώμα νόμων και ρυθμίσεων, το οποίο απορρέει από το Κοράνι και από την ιερά παράδοση του Ισλάμ, δηλαδή τις πρώτες αφηγήσεις για τον Προφήτη. Αυτή είναι η γενική αρχή. Τώρα η Σαρία έχει δεχτεί μια σειρά από ερμηνείες κατα τη διάρκεια των αιώνων, όπως με όλες τις θρησκείες αυτό μπορεί να συμβεί. Αλλιώς ερμηνεύεται και εφαρμόζεται από την Αίγυπτο, όπου κι εκεί παίζει πρωταρχικό ρόλο, αλλιώς αντίστοιχα ερμηνεύεται και εφαρμόζεται από τη Σαουδική Αραβία, το Πακιστάν αλλιώς και από τους Ταλιμπάν. Δεν είναι θέσφατο. Η Σαρία είναι αν θέλετε ένας γενικός τρόπος για να νομοθετεί κανείς. Από εκεί και πέρα ναι, έχει και επιμέρους διατάξεις, αλλά μπορεί ερμηνευθεί και να εφαρμοστεί κατά το δοκούν.\nΠιστεύετε ότι τώρα η κατάσταση στο Αφγανιστάν θα απορρυθμίσει γενικότερα την ευρύτερη περιοχή; Οπωσδήποτε θα φέρει μια καχυποψία και μια δυσπιστία στην αρχή, ωστόσο δεν νομίζω ότι θα απορρυθμίσει την κατάσταση εκτός κι αν έχουμε επιθέσεις εκτός Αφγανιστάν, που δεν το βλέπω αυτή τη στιγμή. Θα είναι πολύ επιφυλακτικές οι δυνάμεις που συνορεύουν, γιατί έχουν όλες συμφέροντα στο Αφγανιστάν, μιλάω για την Κίνα, τη Ρωσία, το Ιράν, το Πακιστάν και την Ινδία, αλλά δε νομίζω ότι σε πρώτη φάση θα έχουμε κάποιες περιφερειακές ανακατατάξεις ή ανισορροπίες στην περιοχή που να μας ανησυχούν.


Παγκρήτια Άποψη EKAB (Και όχι μόνο...): Στη ΜΕΘ Παίδων του ΠΑΓΝΗ το 6 μηνών βρέφος που υπέστη ανακοπή\nΣτη ΜΕΘ Παίδων του ΠΑΓΝΗ το 6 μηνών βρέφος που υπέστη ανακοπή\nΜωρό 6 μηνών υπέστη ανακοπή καρδιάς - Υπεράνθρωπες προσπάθειες στο Βενιζέλειο\nΣυναγερμός σήμανε στο ΕΚΑΒ έπειτα από κλήση για ένα βρέφος, το οποίο υπέστη ανακοπή καρδιάς.\nΤο περιστατικό σημειώθηκε λίγο πριν τις 6 το απόγευμα, της\nεπομένης των Χριστουγέννων στην ευρύτερη περιοχή του Ηρακλείου.\nΑσθενοφόρο του ΕΚΑΒ, μαζί με γιατρό, παρέλαβαν το 6 μηνών μωράκι, ενώ βρισκόταν καθ’ οδόν προς το νοσοκομείο, και το μετέφεραν στην στην Παιδιατρική Κλινική του Βενιζελείου Γενικού Νοσοκομείου Ηρακλείου.\nΣύμφωνα με τις πρώτες πληροφορίες, το μωράκι έχει υποστεί ανακοπή καρδιάς, ενώ το ιατρικό και νοσηλευτικό προσωπικό του Βενιζελείου κάνει τα αδύνατα δυνατά, προκειμένου να το κρατήσει στη ζωή.\nΕπανήλθε στη φυσιολογική της λειτουργία η καρδούλα του μόλις 6 μηνών βρέφους που υπέστη ανακοπή την επομένη των Χριστουγέννων.\nΌπως ανέφερε, μιλώντας στο neakriti.grο Αναπληρωτής Διοικητής του Βενιζελείου Γενικού Νοσοκομείου, κ. Γιώργος Μοσχοβάκης, το βρέφος μεταφέρθηκε στο νοσοκομείο χωρίς αναπνοή και σφυγμό, με τους γιατρούς και ολόκληρο το προσωπικό του νοσοκομείου να τίθεται επί ποδός, δίνοντας μία πραγματική «μάχη» για το μικρό κορίτσι.\nΑφότου επανήλθε στη ζωή, το βρέφος μεταφέρθηκε στο Πανεπιστημιακό Νοσοκομείο Ηρακλείου και συγκεκριμένα στη Μονάδα Εντατικής Παίδων, όπου και η εξέλιξη της υγείας του θα παρακολουθείται στενά από τους γιατρούς.\nΣημειώνεται ότι τα ακριβή αίτια που προκάλεσαν την ανακοπή στο 6 μηνών «αγγελούδι» δεν έχουν γίνει ακόμη γνωστά.\nΥπενθυμίζεται ότι οι διασώστες του ΕΚΑΒ παρέλαβαν το 6 μηνών βρέφος, ενώ βρισκόταν καθ’ οδόν προς το εφημερεύον νοσοκομείο του Ηρακλείου.\nΤο περιστατικό σημειώθηκε σε χωριό στην ευρύτερη περιοχή του Ηρακλείου, λίγο πριν τις 6 το απόγευμα της επομένης των Χριστουγέννων, ενώ τραγική πτυχή του περιστατικού αποτελεί το γεγονός ότι το μωράκι εντοπίστηκε να μην αναπνέει από τους ίδιους του τους γονείς.\nΕτικέτες εκαβ, Κρήτη, Νοσοκομείο


Paraktios.gr » «Μαύρος» Οκτώβριος με σχεδόν 80 νεκρούς τις δύο πρώτες εβδομάδες του μήνα…\n«Μαύρος» Οκτώβριος με σχεδόν 80 νεκρούς τις δύο πρώτες εβδομάδες του μήνα…\nΣε υψηλό επίπεδο παραμένουν τα νέα κρούσματα κορωνοϊού στη χώρα μας, με την Αττική να καταλαμβάνει σταθερά την πρώτη θέση στο αρνητικό βάθρο μεταξύ των περιοχών με επιδημιολογική επιβάρυνση. Σύμφωνα με τα… στοιχεία που ανακοίνωσε χθες ο Εθνικός Οργανισμός Δημόσιας Υγείας (ΕΟΔΥ), από τα 436 κρούσματα που επιβεβαιώθηκαν, τα 31 εντοπίστηκαν στις πύλες εισόδου της χώρας. Από τα 405 εγχώρια κρούσματα, τα 201 αφορούν κατοίκους του λεκανοπεδίου. Σημαντική κυκλοφορία του κορωνοϊού αποτυπώνεται όμως και στις Περιφερειακές ενότητες Θεσσαλονίκης (38 νέα κρούσματα), Κοζάνης (29), Ιωαννίνων (19) και Καστοριάς (17).\n«Η φωνή κάτω από τις μάσκες μετατρέπεται κάθε μέρα που περνάει σε κραυγή. Κραυγή αγωνίας, αγανάκτησης και οργής», αναφέρει χαρακτηριστικά σε ανακοίνωση της η Ομοσπονδία Ενώσεων Νοσοκομειακών Γιατρών Ελλάδας (ΟΕΝΓΕ).\nΟι νοσοκομειακοί γιατροί ζητούν «κατεπείγουσες μαζικές προσλήψεις όλου του αναγκαίου μόνιμου προσωπικού πλήρους και αποκλειστικής απασχόλησης για την ανάπτυξη και στελέχωση του δημόσιου συστήματος Υγείας» καθώς και «μονιμοποίηση όλων των επικουρικών, όλων των συμβασιούχων χωρίς όρους και προϋποθέσεις». Και καταγγέλλουν πως «η αύξηση απλών κλινών και κρεβατιών ΜΕΘ στο δημόσιο σύστημα υγείας για τις ανάγκες της πανδημίας, προέρχεται από την ‘αφαίρεση’ κλινών και κρεβατιών ΜΕΘ μαζί με το προσωπικό τους, που προορίζονται για την αντιμετώπιση άλλων ασθενειών».\nΣύμφωνα με το υπουργείο Υγείας, δεν επηρεάζεται η λειτουργία των νοσοκομείων καθώς έχουν επιλεγεί ένας ή δύο γιατροί κατά περίπτωση από μεγάλη δύναμη γιατρών του κάθε νοσοκομείου. Επιπλέον, και όπως υποστηρίζουν, βρίσκονται σε εξέλιξη δύο προκηρύξεις, εκ των οποίων η μία αφορά 81 θέσεις μόνιμων γιατρών, και η άλλη 400 θέσεις μόνιμων γιατρών, εκ των οποίων οι 200 θα στελεχώσουν ΜΕΘ σε όλη τη χώρα. Από αυτούς τους 200 μόνιμους ιατρούς της δεύτερης προκήρυξης, που θα στελεχώσουν τις ΜΕΘ, οι 45 προσλαμβάνονται για τη νέα ΜΕΘ του Νοσοκομείου «Σωτηρία»…


Η απόφαση για αρχαία της Βενιζέλου ως διεθνές τραύμα. Η παρέμβαση της εγνωσμένης αξίας καθηγήτριας Βυζαντινής Αρχαιολογίας και Τέχνης στο UCLA, Σάρον Γκέρστελ. | INDEPENDENTNEWS\nΠΟΛΙΤΙΣΜΟΣΗ απόφαση για αρχαία της Βενιζέλου ως διεθνές τραύμα. Η παρέμβαση της εγνωσμένης αξίας καθηγήτριας Βυζαντινής Αρχαιολογίας και Τέχνης στο UCLA, Σάρον Γκέρστελ.\nΜία παρέμβαση με σημασία και σε ιδιαίτερο χρόνο: Μόλις έλαβε την Ελληνική Ιθαγένεια, από σεβασμό στο έργο της, είδε την Ελληνική Πολιτεία να κωφεύει (και) στις δικές της εκκλήσεις για τα αρχαία της Βενιζέλου.


Ο υποθυρεοειδισμός παχαίνει; Θυρεοειδίτιδα Hashimoto. Αιτίες, συμπτώματα, διάγνωση, θεραπεία. | Dr. Doctor\nΟ υποθυρεοειδισμός παχαίνει; Θυρεοειδίτιδα Hashimoto. Αιτίες, συμπτώματα, διάγνωση, θεραπεία.\nΔέρμα– Παρουσιάζεται κρύο, ωχρό, ξηρό και τραχύ με υπερκεράτωση. Οι τρίχες και τα νύχια είναι εύθρυπτα. Μειωμένη εφίδρωση\nΚαρδιαγγειακό σύστημα– Βραδυκαρδία με μείωση της συσταλτικότητας της καρδιάς που επιβαρύνουν σημαντικά τυχόν συνυπάρχουσα καρδιοπάθεια.\nΑναπνευστικό– Επιπόλαιες και βραδείες αναπνοές.\nΓαστρεντερικό– Μειωμένη κινητικότητα του εντέρου με αποτέλεσμα τη δυσκοιλιότητα.\nΚεντρικό νευρικό σύστημα– Βραδυψυχισμός, νωθρότητα αντιδράσεων, αδυναμία συγκέντρωσης, έλλειψη ψυχικής διάθεσης, υπνηλία, κατάθλιψη, ψυχωσικές αντιδράσεις.\nΜυικό– Σύνδρομο καρπιαίου σωλήνα που εκδηλώνεται με αιμωδίες και παραισθησίες στα άκρα χέρια. Βραδύτητα της σύσπασης και χάλασης των μυών. Ο ασθενής παραπονείται για διάχυτους πόνους, μυικές κράμπες.\nΑναπαραγωγικό– Ολιγομηνόρροια ή αμηνόρροια ή μηνορραγίες.\n– την ηλικία του ατόμου\n– τη χρονική διάρκεια\n– τη βαρύτητα του υποθυρεοειδισμού τη στιγμή που θα διαγνωσθεί\nΕίναι μύθος να υποστηρίζουμε ότι κάποια είναι παχουλή γιατί έχει πρόβλημα με το θυρεοειδή της. Από τη στιγμή που έχουν πρόβλημα με το θυρεοειδή τους και είναι καλά ρυθμισμένες, το θέμα του βάρους τους δεν έχει σχέση με το θυρεοειδή. Έχει σχέση με τον τρόπο ζωής, τον τρόπο διατροφής, την καθιστική ζωή, την υπερκατανάλωση υδατανθράκων και λιπαρών φαγητών. Είναι γεγονός ότι μέχρι να ανιχνευθεί ο υποθυρεοειδισμός προκαλεί μια ανεξήγητη αύξηση βάρους. Όταν όμως εντοπιστεί το πρόβλημα και ο ασθενής πάρει τη σωστή δόση θεραπείας, ο θυρεοειδής δεν είναι υπεύθυνος για την αύξηση βάρους. Δεν μπορεί να συνεχίσει να παχαίνει κάποιος, ο οποίος έχει υποθυρεοειδισμό αλλά καλά ρυθμισμένο. Κάτι άλλο συμβαίνει και αυτό το κάτι άλλο είναι συνήθως η καθιστική ζωή και η κακή διατροφή. Ως μεταβολικός θερμοστάτης, ο θυρεοειδής ελέγχει τη θερμοκρασία του σώματος, τα επίπεδα της ενέργειας και τη διαδικασία της ανάπτυξης στην παιδική ηλικία. Στέλνει χημικά μηνύματα μέσω των ορμονών σε κάθε κύτταρο, διατηρώντας τη θερμοκρασία του σώματος, τον καρδιακό παλμό και τη λειτουργία των οργάνων σε φυσιολογικά επίπεδα. Ένας υποδραστήριος θυρεοειδής, όμως, στέλνει λιγότερες ορμόνες, επιβραδύνοντας το μεταβολισμό, με αποτέλεσμα ο οργανισμός να καίει λιγότερες θερμίδες. Το βάρος που παίρνουμε λόγω του υποθυρεοειδισμού σχετίζεται με την κατακράτηση υγρών και όχι με τη συσσώρευση λίπους. Βέβαια, επειδή ο μεταβολισμός μας επιβραδύνεται, πρέπει να είμαστε πιο προσεκτικοί με τις θερμίδες που καταναλώνουμε. Από τη στιγμή όμως που ο θυρεοειδής θα ρυθμιστεί από τον ενδοκρινολόγο, ο ασθενής δεν διαφέρει σε τίποτα από κάποιο άλλο άτομο που δεν αντιμετωπίζει πρόβλημα θυρεοειδή.


Ολοταχώς για είσοδο στο Top200 ο Τσιτσιπάς - Τένις - SPORT 24\nΟλοταχώς για είσοδο στο Top200 ο Τσιτσιπάς\nΕπιμέλεια: Κώστας Χολίδης Δημοσίευση: 14 Οκτ. 2016 07:29\nΟ Στέφανος Τσιτσιπάς επιβλήθηκε με 2-1 επί του Λάσλο Τζέρε, προκρίθηκε στα ημιτελικά του Challenger της Καζαμπλάνκα και φλερτάρει με την είσοδο στο Top200 της παγκόσμιας κατάταξης. (VIDEO)\nΜετά την απόλυτη κυριαρχία του στα Junior ο Στέφανος Τσιτσιπάς έχει μπει δυνατά και στην κατηγορία των ανδρών. Ο 18χρονος Έλληνας συνεχίζει τις εντυπωσιακές του εμφανίσεις με τελευταίο θύμα του τον Λάσλο Τζέρε.\nΟ Σέρβος τενίστας προηγήθηκε με 1-0 στα σετ, αλλά ο Τσιτσιπάς έκανε μία μεγάλη ανατροπή και με 2-6, 7-5, 7-5 κατάφερε να πάρει τη νίκη και μαζί την πρόκριση στα ημιτελικά του Challenger της Καζαμπλάνκα.\nΕκεί θα αντιμετωπίσει τον Καμίλ Μάιχρζακ από την Πολωνία ο οποίος βρίσκεται στο Νο 302 της Παγκόσμιας κατάταξης. Οι δυο τους είχαν τεθεί αντιμέτωποι και πριν από μία εβδομάδα στο Mohamedia όπου ο Τσιτσιπάς είχε επικρατήσει μετά από ένα μεγάλο ματς με 7-6 (4), 6-4.\nΑν καταφέρει να προκριθεί και στον τελικό τότε δεν αποκλείεται ή και να μπει στις θέσεις από το 210 μέχρι τη 200 της Παγκόσμιας κατάταξης. Ο Έλληνας τενίστας στοχεύει στην παρουσία του στο Αυστραλιανό Open στην αρχή του 2017 και όπως όλα δείχνουν θα τα καταφέρει.\nΔείτε εδώ όλο τον αγώνα του Στέφανου Τσιτσιπά


Press Mixer: Katerine Duska – Embodiment Revisits\nKaterine Duska – Embodiment Revisits\nΤο Embodiment Revisits είναι η προέκταση, η εξέλιξη του Embodiment, της πρώτης δουλειάς της Katerine Duska, που κυκλοφόρησε το 2015, και συνάμα κάτι σαν "κλείσιμο", όπως λέει και η ίδια. Το "Embodiment Revisits" κυκλοφόρησε σε 10'' συλλεκτικό βινύλιο το καλοκαίρι του 2017, και πλέον είναι διαθέσιμο και σε όλες τις υπηρεσίες streaming και τα ψηφιακά καταστήματα.\nΤο "Embodiment Revisits" κρατάει μια γεύση από τον δίσκο ενώ έχουν προστεθεί κάποιες πινελιές (ενορχηστρώσεις – ηχογραφήσεις – μίξεις) που το κάνουν πιο ώριμο και πιο σχετικό με τον τρόπο που κοιτάζει πιά τα τραγούδια της η Katerine.\nΠαράλληλα διατηρεί την ποικιλομορφία με δύο πλευρές που έχουν πολύ διαφορετικά ατμόσφαιρες μεταξύ τους -μια πλευρά εξωστρεφής και μία αρκετά εσωτερική, stripped down με σκοτεινά πνευστά και αναλογικά synths.\nΤέλος, ο δίσκος περιέχει και την πρώτη απόπειρα της Katerine στο ελληνόφωνο τραγούδι "το οποίο ερωτεύτηκα με το που το άκουσα και με ενέπνευσε να το κάνω δικό μου", όπως λέει η ίδια. Το τραγούδι είναι το "Από Μέσα Πεθαμένος" του Αττίκ, που γράφτηκε το 1926 και έχει ηχογραφηθεί επίσημα μόνο δύο φορές (το αυθεντικό με τη Δανάη, και με την ερμηνεία της Αρλέτας το 1987) πριν από τη δική της εκτέλεση.\nΠαράλληλα με την ψηφιακή κυκλοφορία του Embodiment Revisits, είναι διαθέσιμο ψηφιακά και το remix του "Fire Away" από τον SillyBoy.\nΒρείτε το "Embodiment Revisits" σε όλα τα ψηφιακά καταστήματα και τις streaming υπηρεσίες:\nΒρείτε το remix του "Fire Away" από τον SillyBoy σε όλα τα ψηφιακά καταστήματα και τις streaming υπηρεσίες:\nΑναρτήθηκε από pressmixer στις 24.10.17 Ετικέτες Katerine Duska\nΤηλεθέαση: Κονταροχτυπήθηκαν Επιστροφή και My Style Rocks! Τι έδειξαν οι μετρήσεις\nΣτη μάχη για την τηλεθέαση ρίχτηκαν το βράδυ της Παρασκευής τρία προγράμματα, ωστόσο, νικητής ήταν μόνο ένας. Την πρώτη θέση σε γενικό σύν...


Καθοριστική η επόμενη ευρωπαϊκή εβδομάδα - ΤΑ ΝΕΑ\ntanea.gr > Έντυπες Ειδήσεις > Απόψεις > Καθοριστική η επόμενη ευρωπαϊκή εβδομάδα\nΚαθοριστική η επόμενη ευρωπαϊκή εβδομάδα\nΕίναι αλήθεια ότι το «δίδυμο» Αστέρα Τρίπολης – Ατρομήτου μας πλήγωσε με τους δύο αποκλεισμούς την ίδια μέρα. Δεν αποκλείστηκαν από καλύτερες ομάδες και αυτό πείραξε περισσότερο. Η Ελλάδα δεν βρήκε τους βαθμούς που ήθελε, αφού οι δύο ελληνικές ομάδες δεν πέτυχαν ούτε νίκη σε τέσσερις αναμετρήσεις. Δύο ισοπαλίες, δύο ήττες.\nΟι κληρώσεις ΠΑΟΚ και ΑΕΚ πάγωσαν ακόμα περισσότερο την ατμόσφαιρα. Ευτυχώς… ζεσταθήκαμε με την εικόνα τους. Η Ελλάδα είχε ανάγκη τους βαθμούς από τους Δικεφάλους, αφού έβλεπε να πέφτει στην κατάταξη της UEFA επικίνδυνα.\nΗ μυθική ανατροπή του ΠΑΟΚ ήρθε να επιβεβαιώσει ότι οι Θεσσαλονικείς δεν δημιουργούν μονάχα μια ποιοτική ομάδα, αλλά και μια ομάδα φτιαγμένη από ατσάλι. Ο ΠΑΟΚ μετράει 27 νίκες στα τελευταία 28 παιχνίδια του. Μπαίνει στο γήπεδο γνωρίζοντας πώς να κερδίσει. Με την αυτοπεποίθηση του νικητή. Του καλύτερου. Οποιον κι αν έχει απέναντί του, όπως και να έρθει το ματς. Απέναντι στη Σπαρτάκ θα μπορούσε να είχε λυγίσει. Το 0-2 στο 17′ είναι βαρύ. Ασήκωτο. Ομως εκείνος σηκώθηκε και… ξετίναξε τους Ρώσους.\nΗ ΑΕΚ είχε και εκείνη τις συνθήκες εναντίον της. Με γκολ στην πλάτη από το ξεκίνημα, σε μια δυνατή έδρα, απέναντι σε βρετανική ομάδα πολύπειρη. Με σπουδαίο προπονητή και εξαιρετικούς παίκτες. Ο Ουζουνίδης όμως είναι… λεφτά στην τράπεζα. Ομάδα του Ουζουνίδη δεν θα πετάξει ποτέ λευκή πετσέτα. Το γκολ του Κλωναρίδη ήταν μήνυμα. Η αντοχή στο σφυροκόπημα της Σέλτικ, όταν η ΑΕΚ έμεινε με δέκα παίκτες, ήταν η απόδειξη πως η ΑΕΚ του Ουζουνίδη μπορεί να φτάσει ψηλά στην Ευρώπη.\nΤο ελληνικό ποδόσφαιρο ανάσανε και η επόμενη εβδομάδα είναι καθοριστική. Αν έρθουν τρεις προκρίσεις (ΠΑΟΚ, ΑΕΚ, Ολυμπιακού), η βαθμολογία θα αλλάξει. Θα μας βρει πιο ψηλά και με περισσότερες πιθανότητες να διεκδικήσουμε και πάλι στο μέλλον ευνοϊκότερες συνθήκες στις κληρώσεις.\nΜοιρώτσος Βασίλης 10 Αυγούστου 2018 | 06:00


1:54 μμ, Παρασκευή 19 Οκτ 2018 1:54 μμ, Παρασκευή 19 Οκτ 2018\nΓια το μοντέλο που αποχώρησε από το Greece's Next Top Model, αφού δεν κατάφερε να φωτογραφηθεί στο νερό, μιας και έπαθε κρίση πανικού, μίλησε στις κάμερες η Βίκυ Καγιά, θέλοντας να ξεκαθαρίσει τι συνέβη.\n«Πρόκειται για παρεξήγηση. Τη Σοφία δεν την πίεσε κανείς ποτέ. Το κορίτσι μας σέβεται και μας εκτιμά και τη σεβόμαστε και εμείς, δε θέλαμε να φύγει γιατί είναι μία κούκλα και κοκκινομάλλα. Η Σοφία δεν έπαθε κρίση πανικού, κρύωσε και φοβήθηκε. Όπως ξέρετε, πάντα στα γυρίσματα σε όλα τα ριάλιτι υπάρχει ψυχολόγος, νοσηλευτής και ναυαγοσώστης… Προς Θεού δεν υπήρξε κρίση πανικού. Δεν την πίεσα, την αγκάλιασα… Ήταν μονταρισμένα πλάνα», ανέφερε χαρακτηριστικά.\nH Σοφία Ζαχαριάδου, είχε ζήσει στο παρελθόν μία πολύ δυσάρεστη εμπειρία στο νερό, και δεν μπορούσε να βουτήξει καθώς την κυρίευσε ο πανικός. Φοβόταν μην πνιγεί και παρ’ όλο που κρατούσε από το χέρι έναν διασώστη, δεν μπορούσε με τίποτα να βάλει το κεφάλι της κάτω από το νερό.\nΤι είπε η Βίκυ Καγιά για τα αρνητικά σχόλια που δέχθηκε; Τη στεναχώρησαν; Τι απαντά για τις κοπέλες που έκαναν πλαστικές επεμβάσεις; Θεωρεί ότι η κριτική της είναι αυστηρή;\nΔείτε τι απάντησε στο παρακάτω βίντεο:\nΑτάκα - φωτιά από παίκτρια του Next Top Model μετά τις ...\nΜy Style Rocks - Παίκτρια ξέχασε να... ντυθεί - ΒΙΝΤΕΟ\nMy Style Rocks: H σκληρή κριτική και τα κλάματα της ...\nΗ ατάκα παίκτριας του The Voice που έφερε σε δύσκολη θέ...\nΌλο το παρασκήνιο από το σπίτι του GNTM όπου συγκατοικο...


Πάτρα - "Άγιος Ανδρέας": Συνεχίζεται η διασπορά του κορονοϊού με ευθύνη της κυβέρνησης - ALT.gr\nΠάτρα – “Άγιος Ανδρέας”: Συνεχίζεται η διασπορά του κορονοϊού με ευθύνη της κυβέρνησης\n3 Φεβ 2021 | 12:02\nΝοσoκομείο “Άγιος Ανδρέας”, Πάτρα / Πηγή: Eurokinissi\nΣυνεχίζεται η ενδονοσοκομειακή διασπορά στο Νοσοκομείο «Άγιος Ανδρέας» στην Πάτρα, όπου στα 17 κρούσματα των προηγούμενων ημερών χτες προστέθηκαν άλλα 9, σε νοσηλευτές διαφόρων τμημάτων. Και ενώ το νοσοκομείο λειτουργεί στα όριά του, η αναμονή στα Επείγοντα έχει φρακάρει και στο χώρο της Βραχείας Νοσηλείας ξεκίνησε να λειτουργεί εμβολιαστικό κέντρο, με εργαζόμενους να πηγαινοέρχονται για να μπαλώσουν τρύπες, χωρίς τα απαιτούμενα μέσα προστασίας, η κυβέρνηση εξακολουθεί να τους χρεώνει την ευθύνη και για τη διασπορά.\nΠροκλητικά μετατοπίζει τις δικές της ευθύνες στους υγειονομικούς «που δεν εμβολιάστηκαν», αν και μεταξύ των κρουσμάτων βρίσκονται και εμβολιασμένοι με την πρώτη δόση, οι οποίοι προφανώς δεν είχαν προλάβει να «χτίσουν» ανοσία. Χώρια που ακόμα και σήμερα δεν έχει γίνει επίσημη ενημέρωση στο προσωπικό για τον εμβολιασμό, ενώ οι υγειονομικοί δημόσιων νοσοκομείων σε όλη τη χώρα που ζητούν να εμβολιαστούν, αλλά παραπέμπονται στην ηλεκτρονική πλατφόρμα, ανέρχονται σε 25.000.\nΣημειωτέον, δυο βδομάδες μετά την εμφάνιση των πρώτων κρουσμάτων στο νοσοκομείο έχουν διενεργηθεί στους εργαζόμενους μόνο rapid tests (χαμηλής ευαισθησίας, 60%). Στο νοσοκομείο ακόμα και σήμερα δεν υπάρχει μοριακός αναλυτής (!), ενώ μοριακός έλεγχος γίνεται «μόνο στις στενές επαφές» και ιχνηλάτηση «σε όσους είχαν μαζί βάρδια». Το αποτέλεσμα είναι να χάνεται το μέτρημα των κρουσμάτων, με τους εργαζόμενους να κρούουν τον κώδωνα του κινδύνου, επισημαίνοντας την έλλειψη προσωπικού σε όλους τους τομείς. Σε συνέχεια δε του εμπαιγμού τους, χτες τοποθετήθηκε …ιδιωτική εταιρεία σεκιούριτι για τον έλεγχο των συνοδών και, παρά τα κρούσματα, οι μάσκες υψηλής προστασίας δεν επαρκούν για όλους.\n«Τα δεκάδες περιστατικά ενδονοσοκομειακής διασποράς στο Νοσοκομείο “Αγ. Ανδρέας” έρχονται να συμπληρώσουν την εικόνα της υποστελέχωσης, των μετακινήσεων προσωπικού, της μετατροπής των νοσοκομείων σε νοσοκομεία μίας νόσου, ακόμα και σε εμβολιαστικά κέντρα», επισημαίνει σε καταγγελία της η «Ενωτική Συσπείρωση Υγειονομικών» – ΔΗΠΑΚ του Νοσοκομείου «Αγιος Ανδρέας». Οπως εξηγεί, η κατάσταση που διαμορφώνεται «είναι αποτέλεσμα των πρωτοκόλλων – λάστιχο, που προσαρμόζονται στην υποστελέχωση, με αποτέλεσμα να μην προβλέπεται καραντίνα για υγειονομικούς που έχουν έρθει σε επαφή με κρούσματα. Eίναι αποτέλεσμα της έλλειψης περιοδικού ελέγχου του προσωπικού με pcr test. Την ίδια στιγμή, η κυβέρνηση, το υπουργείο και η διοίκηση του νοσοκομείου κλίνουν σε όλες τις πτώσεις την ατομική ευθύνη. Αποτελούν πρόκληση οι δηλώσεις που κατηγορούν τους υγειονομικούς για τη διασπορά διότι δήθεν δεν εμβολιάστηκαν».\nΗ παράταξη της ΔΗΠΑΚ διεκδικεί:\nΕδώ και τώρα μοριακό έλεγχο όλου του προσωπικού! Περιοδικό μοριακό έλεγχο προσωπικού και ασθενών που εισάγονται, με έμφαση σε τμήματα μεγαλύτερης έκθεσης.\nΜάσκες υψηλής προστασίας στο προσωπικό, ιδιαίτερα στα τμήματα με τη μεγαλύτερη έκθεση (ΤΕΠ, Παθολογικές, Πνευμονολογική).\nΜοριακό αναλυτή στο νοσοκομείο, ώστε να διενεργούνται τα αναγκαία τεστ.\nΝα επαναλειτουργήσει τώρα το Νοσοκομείο Νοσημάτων Θώρακος, που η προηγούμενη κυβέρνηση του ΣΥΡΙΖΑ έκλεισε, και να αξιοποιηθεί ως νοσοκομείο αναφοράς Covid-19 στη Δυτική Ελλάδα.\nΠροσλήψεις μόνιμου προσωπικού, άμεση πρόσληψη των γιατρών που βρίσκονται σε διαδικασία κρίσεων με μόνο προαπαιτούμενο την ολοκλήρωση της ειδικότητας. Μονιμοποίηση συμβασιούχων.\nΕνταξη των υγειονομικών στα ΒΑΕ.\nΕπίταξη του ιδιωτικού τομέα Υγείας και ένταξή τους σε κεντρικό σχεδιασμό, πλάι στο δημόσιο σύστημα Υγείας (εμβολιασμός – τακτική παρακολούθηση ασθενών, τεστ).\nΕνίσχυση της Πρωτοβάθμιας Φροντίδας Υγείας, για την επιτέλεση του σημαντικού ρόλου του εμβολιασμού


Τη σκότωσε γιατί... δεν την αγαπούσε | Liberal.gr\nΔεν είναι έγκλημα πάθους. Δεν είναι έγκλημα έρωτα. Δεν θόλωσε ξαφνικά. Δεν τον θύμωσε κάτι αίφνης. Δεν έκανε εκείνη τίποτα. Τη σκότωσε γιατί μπορούσε. Ήταν η γυναίκα του, η μητέρα του παιδιού του, η ιδιοκτησία του. Τη δολοφόνησε εν ψυχρώ, όπως το είχε προσχεδιάσει.\nΤο θύμα ήθελε να φύγει, όμως δεν πρόλαβε. Αλλά, δεν φταίει αυτό. Τίποτα δεν φταίει, πέρα από το (πατριαρχικό) μυαλό του. Δεν τη σκότωσε επειδή την αγαπούσε. Τη σκότωσε γιατί δεν την αγαπούσε- και μάλλον δεν την αγάπησε ποτέ.\nΔεκατεσσάρων ετών η Καρολάιν κι εκείνος 27, τη γοήτευε πετώντας με το ελικόπτερο πάνω από το σχολείο της. Εκείνη, ανήλικη, εκείνος «πιλότος». Αεροταξιτζής κατά κυριολεξία, αλλά ποιος δίνει σημασία στη λεπτομέρεια; Εδώ δεν δόθηκε σημασία στο ότι ένας 27χρονος πολιορκούσε μια 14χρονη. Μας λένε κάτι οι ηλικίες;\nΣτα 15 την παρουσίαζε ως κατάκτησή του, κάπου στα 18- υποθέτω- ενήλικη πλέον, την έβαλε να τον παντρευτεί στην Πορτογαλία, επειδή αντιδρούσε η μάνα της. Τώρα ρωτάνε όλοι πώς δεν έκανε τίποτα αυτή η μάνα πριν. Αλήθεια; Ξέρει κανείς πόσο προσπάθησε; Ξέρουμε πώς αντιδρούσε και άκουγε ή δεν άκουγε ένα κορίτσι στην εφηβεία με όλες τις «επαναστάσεις» που κάνουμε όλοι σε εκείνη την ηλικία; Η μάνα φταίει ή ο δολοφόνος;\nΣτα 18 έμεινε έγκυος, αλλά το μωρό δεν ήρθε ποτέ. Και αντί να την αφήσει να ξεκουραστεί, να αναλάβει ως γυναίκα αλλά και ως προσωπικότητα, έκαναν ένα κοριτσάκι πάρα πολύ σύντομα. Τη μικρή Λυδία, που ακόμη δεν έχει χρονίσει.\nΑυτό το παιδί που τόσο ψυχρά άφησε πάνω στο νεκρό σώμα της δολοφονημένης μητέρας του για να τον λυπηθούν οι αστυνομικοί. Σκότωσε και το σκυλάκι της, που η Καρολάιν είχε πάρει από καταφύγιο αδέσποτων. Παράπλευρη απώλεια, ώστε να μειώσει τις υποψίες.\nΠριν φτάσει στο έγκλημα, την είχε αποκόψει από τους πάντες, δεν την άφηνε, στην ουσία, να συνεχίσει τις σπουδές της. Δεν σεβάστηκε τις φιλίες της. Δεν ασχολήθηκε με την επιλόχεια κατάθλιψή της παρά μόνο για να την καθυποτάξει. Και είχε κάμερες μέσα στο σπίτι. Έξι, διαβάσαμε κάπου. Επειδή το κορίτσι δεν έπρεπε ούτε να αναπνέει χωρίς να το μαθαίνει. Υπάρχει ίχνος αγάπης σε όλα αυτά;\nΤυπική περίπτωση χειριστικού ατόμου, που δημιουργεί και τροφοδοτεί μια κακοποιητική σχέση, θα πουν οι ψυχολόγοι. Και εδώ, μιλούν τα στοιχεία.\nΚατά μέσον όρο, 137 γυναίκες ανά τον κόσμο δολοφονούνται καθημερινά από τον σύντροφό τους ή από κάποιον συγγενή τους, σύμφωνα στοιχεία που δόθηκαν είχαν δημοσιότητα από την Υπηρεσία των Ηνωμένων Εθνών για τα Ναρκωτικά και το Έγκλημα το 2018, προ πανδημίας. Σύμφωνα με την ίδια πηγή, «το σπίτι είναι το πιθανότερο μέρος διάπραξης εγκλήματος εις βάρος μιας γυναίκας».\nΣτην έκθεση σημειώνεται ότι περισσότερα από 8 από τα 10 θύματα ανθρωποκτονιών που διαπράχτηκαν μεταξύ συντρόφων, ήταν γυναίκες. «Η βία από κάποιον σύντροφο συνεχίζει να έχει δυσανάλογα βαρύ τίμημα εις βάρος των γυναικών», αναφέρεται στην έκθεση.\nΕίτε το πούμε «γυναικοκτονία» όπως θέλουν οι φεμινίστριες, είτε όχι, το έγκλημα επαναλαμβάνεται διαρκώς και πάντοτε ύστερα από κλιμάκωση μιας κακοποιητικής σχέσης. Ξεκινά με μια σκηνή ζήλειας ή επίθεσης, στιγμιαίας, και φτάνει μέχρι την σωματική ή/ και ψυχική κακοποίηση. Δεν είναι λίγες οι φορές που καταλήγει σε αφαίρεση ζωής.\nΚαι τι κάνουν οι γυναίκες; Θα ρωτήσετε. Οι γυναίκες πολλές φορές δεν κάνουν καν προσπάθεια, γιατί δεν έχουν τη δύναμη. Δεν έχουν κάποιον να τις βοηθήσει. Κάποιον να τους εξηγήσει ότι όχι, δεν φταίνε εκείνες επειδή το παιδί έκλαψε και ο αφέντης ξύπνησε, επειδή κάνει κρύο ή ζέστη, ότι κανείς δεν μπορεί να τις κακομεταχειρίζεται «με λόγο» ένα φαγητό με πολύ ή λίγο αλάτι, έναν κόκκο σκόνης που βρέθηκε, ένα πουκάμισο που δεν πλύθηκε στην ώρα του, δηλαδή χωρίς κανέναν απολύτως λόγο.\nΑκόμη και όσες βρίσκουν τη δύναμη να αντιδράσουν, για να ξεφύγουν πρέπει να το επιχειρήσουν κατά μέσο όρο επτά φορές, λένε οι στατιστικές. Ποια αντέχει να ζει με αυτές τις «αποτυχίες» που δυσκολεύουν την επόμενη φορά; Και πόσο σίγουρη μπορεί να είναι ότι σώθηκε εκείνη και τα παιδιά της; Στη Μακρινίτσα, στην Κρήτη, στην Αγία Βαρβάρα είχαν φύγει. Τις σκότωσαν όμως.\nΕπειδή οι νόμοι δεν είναι αυτοί που πρέπει, επειδή ενδεχομένως η νοοτροπία των αρχών δεν είναι αυτή που πρέπει, επειδή η κοινωνία έχει μάθει να δέχεται αν όχι και να δικαιολογεί τις δολοφονίες. Που είναι η κορυφή του παγόβουνου μέσα στην τόσο διαδεδομένη όσο και «αόρατη» οικογενειακή βία.\nΑντί, λοιπόν, να λέτε «στο πρώτο χαστούκι να φεύγετε» στο οποίο θύμα, δοκιμάστε να κόβετε τα χέρια του κάθε θύτη. Το διάβασα στο Facebook μαζί με χιλιάδες άλλα και με βρίσκει σύμφωνη. Όπως και το παρακάτω σπαρακτικό κείμενο:\n«Είναι πολύ δύσκολη λέξη το "Φύγε" όταν πρόκειται για σχέση κακοποιητική. Ο άντρας θύτης δεν θα αφήσει ποτέ εύκολα να ξεφύγει η λεία του, κόπιασε για αυτήν.\nΑν κάτι μας σοκάρει πιο πολύ δεν είναι πως αυτά τα έκανε ο Μπάμπης, αλλά πως αυτά τα έκανε ο όμορφος, νεαρός πιλότος που "ερωτεύτηκε" την όμορφη 14χρονη. Το τέρας είναι ένας από μας, αυτό μας σοκάρει. Το ερώτημα είναι ένα, είναι όντως ένας από μας; Σε ποιον ή ποια πρέπει τελικά να δείχνουμε την αλληλεγγύη μας. Όσο κι οι δυο είναι ζωντανοί.»


Ο τόπος μου! - Ήταν μια μαγευτική, λαϊκή βραδιά!\nΉταν μια μαγευτική, λαϊκή βραδιά!\nτου Παναγιώτη Τριανταφυλλίδη\nΜια εντυπωσιακή βραδιά είχαν τη χαρά να απολαύσουν το βράδυ της Δευτέρας όλοι όσοι βρέθηκαν στην πάντα φιλόξενη αυλή του Καπνικού Σταθμού Κατερίνης, ενός πραγματικά υπέροχου χώρου τον οποίο η Εθελοντική Ομάδα Δράσης Ν. Πιερίας - η οποία φέτος γιορτάζει τα 10α γενέθλιά της - έχει μετατρέψει με τη βοήθεια χιλιάδων συμπολιτών μας, σε έναν υπέροχο χώρο πολιτισμού κι αλληλεγγύης. Ο Καπνικός Σταθμός Κατερίνης για ακόμη μια φορά χάρισε μαγευτικές στιγμές.\nΜια εκπληκτική μουσική πανδαισία ήχων, γεύσεων και αρωμάτων έζησαν οι περίπου 800 θεατές με την πολυπληθή συμμετοχή της πάντα εξαιρετικής Πολυτονικής Ορχήστρας του νομού μας και τον μαέστρο της Παναγιώτη Λυμπανοβνό, οι οποίοι αναστάτωσαν πραγματικά την καταπράσινη αυλή του Καπνικού Σταθμού με τις μουσικές τους αναζητήσεις, τις εξαιρετικές φωνές τους και τις μαγευτικές μουσικές τους. Τραγούδια του Απόστολου Καλδάρα και του Άκη Πάνου συντρόφευσαν τους θεατές οι οποίοι για ακόμη μια φορά αγκάλιασαν τις δράσεις της Εθελοντικής Ομάδας τόσο με την φυσική τους παρουσία όσο και με την τεράστια συνδρομή τους σε τρόφιμα και φάρμακα.\nΚλασικές κι αγαπημένες ελληνικές μουσικές με τη συνοδεία του πιάνου να μαγεύει το πλήθος και κυρίως με το αγαπημένο μας μπουζούκι οι οποίες ενώθηκαν και τραγουδήθηκαν από τις υπέροχες φωνές των Κωνσταντίνου Καψάλη, Δημήτρη Κατιρτζή, Σίσσυς Πολυδώρου, Βασιλικής Κωστοπούλου και Μαρίας Δραγασιά. Περισσότερες από 2 ώρες ασταμάτητης μουσικής γιορτής στο πλαίσιο του Θερινού Δωδεκάλογου σε μια ζεστή αυλή γεμάτη αγάπη, αλληλεγγύη και εξαιρετικούς καλλιτέχνες της πόλης μας, οι οποίοι - και τους ευχαριστούμε όλους για αυτό - χωρίς δεύτερη σκέψη δέχτηκαν να συμμετέχουν και να βοηθήσουν με τη σειρά τους ώστε να συγκεντρωθούν τρόφιμα και φάρμακα για τη λειτουργία του Κοινωνικού Παντοπωλείου της Εθελοντικής Ομάδας Δράσης Ν. Πιερίας και του Κοινωνικού Φαρμακείου των Γιατρών του Κόσμου.\nΈνα μεγάλο ευχαριστώ στον ηχολήπτη της βραδιάς Μιχάλη Καμανατζή για την εξαιρετική δουλειά του καθώς και στη Διασωστική Ομάδα Πιερίας η οποία πάντα παρούσα στις εκδηλώσεις της ΕΟΔνΠ φροντίζει για την ασφάλειά μας.\nΟι λέξεις φαντάζουν φτωχές και λίγες για να περιγράψουν τη χτεσινή βραδιά στον Καπνικό Σταθμό θα χρησιμοποιήσουμε λοιπόν τα λόγια της Τζανίς Τζόπλιν, αμέσως μετά το τέλος του Φεστιβάλ του Woodstock . "Υπήρχαν τελικά πάρα πολλοί από εμάς. Ως τότε ίσως και να πιστεύαμε ότι, ήμαστε μια μικρή ομάδα παράξενων."\nΞεφυλλίστε το φωτογραφικό άλμπουμ της εκδήλωσης κάνοντας κλικ εδώ .